
„Dom i škola”: 

Ministar prosvjete g. D. Stošović o prosvjet¬ 
noj politici. — Savez ZDIŠ za gradnje ško¬ 
la u Zagrebu. — Dr. Stanislav Župić: Uz¬ 
gojni ideal našeg vremena. — J. Hitrec: 
Zagrebačka djeca gosti kraljevske porodice. 

— Upijte za rad zajednica doma i škole. — 
Ođgojnio-prosvjetni rad. 

„Dječje holo”: 

K. Mihotić: U siječnju. — D. Toni: Na 
grobu dječjeg pjesnika. — J. A. Kraljić: 
Zvijezda. — M. Lovrak: Na iličkoj mitnici. 

— Stric Ivo: Kaži, tata... — B. Tom: Ae¬ 
roplan. — Ž. J.: Iz škole. —• M. Širola: 
Konjanik. — V. Pevalek: Šetnja muzejima 
grada Zagreba. — N. Neugebauer: Pekarev 
Miško. — Naši najmlađi. — Zagonetke i 
odgonetke iz »Dječjeg kola« i kalendara 
»Dom i škola« za 1935-36. 

Nove knjige i časopisi 


Vera Stein Ehrlich: Današnje dijete. 

Ovih je dana izašla knjiga Vere Stein 
Ehrlich: Današnje dijete — pro¬ 
blemi savremenog odgoja. Autorica je 
poznata po svojim knjižicama: »Kolek¬ 
tivni odgoj u savremenoj školi« — »In¬ 
dividualna psihologija u školskoj pra¬ 
ksi« — »Metode Montessori«. Ovaj put 
je autorica u opsežnijem djelu pokazala 
postanak dječjeg i čovječjeg karaktera 
sa stanovišta novih psiholoških istraži¬ 
vanja, i to jednako u vidu odgoja kao 
i poznavanja čovjeka u općeni¬ 
tom smislu. U knjizi ima mnogo stati¬ 
stika, te prikaza iz dječjih domova, 
omladinskog pokreta, iz odgojnih savje¬ 
tovališta, raznih škola i porodica, mno¬ 
go zapisnika, sastavaka i drugog auten¬ 
tičnog materijala. U poglavlju »konze- 
kvencije za praksu« primjenjuje autori¬ 
ca naučni materijal na odgojnu i život¬ 
nu praksu pa u konkretnoj formi stvara 
zaključke, razumljive i prihvatljive za 
svakog odgojitelja. Neki naslovi za pri¬ 
mjer: Patrijarhalna porodica — Raspa¬ 
danje patrijarhalnih oblika — Današnji 
odnos starijih i mlađih — Relativna 
zrelost omladine — Pozicija ženskog 
djeteta — Socijalna atmosfera porodice 

— Domaće odgojne metode — Tjelesna 
konstitucija — Uloga ljepote — Cigan¬ 
ski doživljaji — Neke nervozne smetnje 

— Cjelovitost i struktura karaktera — 
Veza pojedinca sa zajednicom — čeli- 
čenje protiv ^ pritiska — Izbjegavanje 
nasilja — Laž i istina — Seksualno pi¬ 
tanje — Pitanje fantazije i literature — 
Analiza, razodgrtanje, demaskiranje, 
odgojna savjetovališta, popis literature. 



pAMUk 


f LAN i SVI L 

ZA VEZENJE, HEKLOVANJE i PLETENJE 


SPECIJALITET POSTOJANIH BOJA 

k PRVOKLASNI KVALITET z 

ZA ŽENSKE RUČNE RADOVE /4!p. 


Sva D-M-C prediva i vrpca može se dobiti u 
I svima radnjama kratke robe i ručnih radova. 


Knjiga ima 123 stranica, cijena joj je 
Din 30.—, dobiva se u svakoj knjižari ili 
kod glavnog prodavača: Knjižara Orbis, 
Zagreb, Masarykova ul. 15. 

Bogumil Toni: Po stazama djetinj¬ 
stva. Pripovijetke sa slikama. Izdanje 
Hrv. pedagoško-književnog zbora. Za¬ 
greb 1935. — Preporučujemo roditeljima 
i učiteljima ovu lijepo opremljenu knji¬ 
žicu našeg omiljelog pisca kao dobro 
štivo, a drugom ćemo se zgodom opšir¬ 
nije na nju osvrnuti. 


Knjižara 

SI. Kugli 

Zagreb — Ilica br. 30 

• • 

drži stalno na skladištu 

sve knjige i sav materijal 


za učenike i škole 


• • 

Veliki izbor školskih torbica 
uz vrlo niske cijene olakšat 
će roditeljima snabdijevanje 
svoje djece 


LOLO-svilu za vezenje, KONDOR-pamuk 
za pletenje, KOLIBRI-vnnicu za slike, te 
sve DMG 1 C. M. S. naveze kao i 

VUNU ZA ĆILIME 


Gobeline i Kelima ručne radove kao i sve 
odgovarajuće tkanine i maljane slike do¬ 
bijete u ogromnom izboru u trgovini vune 
i ručnih radova 

ZDRAVKO SCHON 

Telef. 46-16 — ZAGREB — Masarykova 5 

Vlastita industrija pamuka, svile i vune. 
Škole imadu popust. Razašiljanje poštom 
po cijeloj državi. 

MINISTAR PROSVJETE G. DOBRIVOJE STOŠOVIĆ 
0 PROSVJETNOJ POLITICI 


U subotu 11 siječnja o. g. započela 
je januarska sesija Glavnog prosvjet¬ 
nog savjeta pri Ministarstvu prosvjete. 
Prvoj je sjednici prisustvovao i 
ministar prosvjete g. Dobrivoje Stošo- 
vić. Ministar je tom prilikom iznio 
važnost ovog našeg prosvjetnog tijela 
koje radi već godinama. Osvrnuo se na 
današnje prilike i prosvjetne potrebe u 
našoj zemlji i skrenuo pažnju Glavnom 
prosvjetnom savjetu da je potreba da 
svoj rad reorganizira u tom pravcu ka¬ 
ko bi se mogao osloboditi od sitnijih i 
manje važnih administrativnih poslova, 
a posvetiti svu svoju spremu i isku¬ 
stvo onim danas važnim školskim i 
prosvjetnim pitanjima koja traže što 
hitnije svoje rješenje. 

U pitanju osnovne nastave napome¬ 
nuo je ministar kao jedan danas os¬ 
novni materijalni problem izdržavanje 
narodnih škola. U tom pravcu preduze- 
te su mjere da se izdržavanje osnovnih 
škola postavi na drugu bazu, te je pi¬ 
tanje još samo kratkog vremena da se 
taj problem riješi, što se tiče personal¬ 
nog pitanja u tim školama, ministar 
napominje da je već imao prilike da sa 
pr etstavnicima učitelj skog udr užen j a 
povede razgovor i o tome. Skreće paž¬ 
nju na to da je potreba da nastavnici 
osnovnih škola budu pioniri prosvjete 
a da se ne daju zavesti na stranputicu, 


koja ih odvodi od škole a dovodi u su¬ 
kob bilo s pojedincima, bilo s vlasti¬ 
ma, jer je to i u njihovu vlastitom 
interesu i u interesu samog naroda i 
prosvjete kojoj su se posvetili i kojoj 
treba da služe, jer je ta služba i časna 
i potrebna. Napominje da je u pitanju 
nastave već učinjen korak unapred 
raspisivanjem konkursa za udžbenike 
nacionalne grupe predmeta. 

Na području srednje škole, kaže g. 
Ministar, zapaža se da srednje škole ni¬ 
su podjednako raspoređene. Danas ima 
u Ministarstvu prosvjete oko 60 molbi 
za otvaranje novih srednjih škola. Da¬ 
nas je tim zahtjevima nemoguće udo¬ 
voljiti ali svakako problem postoji i 
njegovu se rješavanju mora pristupiti. 

Osim toga u našoj srednjoj školi po¬ 
javljuju se danas neke pojave kojih 
prije nije bilo. Koliko god ih možemo 
shvatiti i razumjeti, dužnost je sviju 
nas, a naročito ovog prosvjetnog tijela 
da se i tim problemom pozabavi i da 
mu dade svoja mišljenja i svoje pred- 
loge. 

Naročita je pojava neobično velik 
prirast đaka u srednjim školama, koji 
se zapaža u zadnje vrijeme. Moramo 
priznati da se zapaža kako znatan broj 
onih koji dobivaju diplomu srednje 
škole ipak nemaju dovoljno sposobnosti 
da uspješno svršavaju visoke škole na 

koje idu skoro svi oni koji su završili 
srednju školu. I tu treba naći lijeka i 
Prosvjetni savjet ima tu lijepu i važnu 
zadaću, da se pozabavi i tim proble¬ 
mom. Ministar skreće pažnju još i na 
to, da u pitanju razmatranja ovog pro¬ 
blema treba imati na umu i to da se 
omogući roditeljima, da svoju djecu 
mogu slati i u druge škole, a ne samo- u 
gimnaziju. Te druge škole treba da 
budu takve koje će moći da spreme na¬ 
šu omladinu za druge praktične pozive, 
pa će onda otpasti sam po sebi onaj 
ogroman priliv đaka u škole koje spre¬ 
maju svoje kandidate skoro isključivo 
za državne činovnike. Ne treba, zabora¬ 
viti, da već danas, na primjer, u samom 
Ministarstvu prosvjete ima ogroman 
broj molbi svršenih kandidata za na¬ 
stavnike osnovnih ili srednjih škola, 
koji čekaju na postavljenje nekoliko 


godina. Nije naša dužnost samo da kan¬ 
didatu damo diplomu, nego moramo 
voditi računa i o tome — kao što se to 
radi i u drugim zemljama — da tim 
ljudima omogućimo život. U pitanju na¬ 
stave ministar ističe da se i ovdje pošlo 
naprijed raspisivanjem konkursa za 
udžbenike nacionalne grupe i samo 
mora da prođe izvjesno vrijeme, pa da 
se rad na tom pitanju nastavi dalje. 

Završujući ministar je skrenuo Glav¬ 
nom prosvjetnom savjetu još jednom, 
pažnju na sve probleme koji danas na 
području prosvjete čekaju svoje rješe¬ 
nje i upozorava na potrebu da ih savjet 
uzme u razmatranje, prouči i podnese 
svoje predloge za racionalnu reorgani¬ 
zaciju sviju škola koje dolaze u obzir, 
imajući u vidu sve nedostatke, kao i 
nemile i nezdrave pojave uočene u 
školama posljednjih godina. 


SAVEZ ZDIŠ ZA GRADNJE / PROŠIRENJE ŠKOLA 

Pretstavka predana pretsjedniku gradske općine g. Erberu 


Kako su velike potrebe osnovnih ško¬ 
la u Zagrebu, a novinstvo i drugi fak¬ 
tori ovome pitanju posvećuju manje 
pažnje nego, recimo, klaonici, sajmištu 
ili tržnicama, to Savez ZDIŠ i pojedine 
zajednice doista svojim radom ispunjaju 
veliku prazninu u našoj komunalnoj po¬ 
litici, kad rade i bore se, da naša djeca 
dođu do dovoljno škola i zdravih pro¬ 
storija, dvorana, skloništa itd. Doista 
najbolje roditelji i učitelji vide nedo¬ 
statke kod zagrebačkog školstva, a usto 


ŽIVILA KONKURENCIJA! 

BUDILICE 38 DINARA 

uz 3-godišnje jamstvo džepni satovi 
željezničarski, Roskopf Nikel-anker 
stroj Din 55 te raznog dragocjenog 
nakita i ostalih satova uz najniže ci- 
jeue. Popravci uz najniže dokazane 
cijene, i šlifano staklo Din 2.— ka¬ 
zalo Din 3.—, čišćenje Din 20.— veći 
popravci Din 25 dalje, uz 3-godišnje 
jamstvo. Roba se šalje uz pouzeće.— 

Tražite besplatno cjenike I 

RUDOLF HRNČIĆ, Vlaška ulica 13 


imaju najviše interesa da pokreću ta 
pitanja i što skorije ostvarenje tih ne¬ 
odgodivih potreba. 

Gradski školski nadzornik g. J. Bu- 
torac usmeno i pismeno svakom zgo¬ 
dom traži gradnje novih škola i po¬ 
trebne dogradnje. Pojedine zajednice 
opet sa svoje strane iznose svoje po¬ 
trebe i zahtjeve pred gradonačelnika i 
gradsko zastupstvo, a napokon je Savez 
ZDIŠ u pretstavci, koju je predala de¬ 
putacija od odbora Saveza i od pret- 
sjednika zajednica načelniku g. Erberu,. 
iznio sve te i to najnužnije zahtjeve i 
potrebe pojedinih škola i nekih dije¬ 
lova grada, a što bi se moralo osigurati 
već u ovom gradskom proračunu. 

Pretstavka Saveza glasi: 

Gradskom poglavarstvu op¬ 
ćine slobodnog i kraljevskog 
grada Ziagreba. 

Savez zajednica doma i škole osnov¬ 
nih škola grada Zagreba, koji među 
svojim zadacima ima i taj, da vodi ra¬ 
čuna o potrebama naših osnovnih škola 
u Zagrebu, obraća se ovime Slavnom 
Naslovu s molbom da sada, kada se radi 
0 sastavu gradskog budžeta, predvidi u 
istome potrebne svote za pokriće naj- 
eminentnijih potreba osnovne nastave 
našega grada, i da se konačno pristupi 
postepenom rješavanju tog akutnog pi¬ 
tanja, koje već dugi niz godina leži na. 

KRALJ NALIVPERA 

NALOZI IZ PROVINCIJE IZVRŠUJU SE TOČNO. 


NALIVPERA 

VALJA KUPOVATI I POPRAVLJATI 
SAMO KOD STRUČNJAKA 

ILICA 39 


srcima roditelja, nastavnika i cijele 
naše javnosti. 

Savez je o svim tim potrebama za¬ 
tražio od pojedinih zajednica i škola 
podatke i želje pa ih ovdje kronološki 
iznašamo: 

1) Podizanje nove školske zgrade za 
osnovnu školu na Kanalu; 

2) Podizanje nove školske zgrade za 
osnovnu školu u Zagorskoj cesti, od¬ 
nosno nadogradnja škole na Selskoj 
cesti; 

3) Podizanje školske dvorane i dječ¬ 
jeg skloništa s ambulatorijem uz osnov¬ 
nu školu u Ivkančevoj ulici; 

4) Proširenje dvorane osnovne škole 
na Kaptolu u svrhu izgradnje jedne 
stabilne pozornice; 

5) Podizanje nove školske zgrade za 
osnovnu školu u Gornjem gradu, od¬ 
nosno privremeno uređenje školskog 
vrta i dvorišta uz staru zgradu osnovne 
škole u Gornjem gradu; 

6) Nadogradnja osnovne škole na No¬ 
voj cesti; 

7) Popravak fasada škola na Kap¬ 
tolu, Draškovićevoj ulici, Varšavskoj 
ulici i Krajiškoj ulici; 

8) Nadogradnja dvorane u školi Da- 
vorina Trstenjaka u Horvatima i izgrad¬ 
nja kupaonice i garderobe; 

9) Izgradnja skloništa uz školu Kra¬ 
ljevića Andreja u Jakićevoj ulici; 

10) Izgradnja školske dvorane i am- 
bulatorija uz školu Ivana Filipovića u 
Filipovićevoj ulici; 

11) Izgradnja škole za duševno de¬ 
fektnu djecu. 

Potrebu izvršenja gornjih radnja ob- 
razlažemo kako slijedi: 

Ad 1) Za ilustraciju potrebe gradnje 
nove školske zgrade na Kanalu prila¬ 
žemo dvije pretstavke zajednice doma 
i škole na Sigečici iz kojih će Slavni 
Naslov najbolje vidjeti, da je ovaj zah¬ 
tjev opravdan. Primjećujemo samo to, 
da je za gradnju nove zgrade na Ka¬ 
nalu već bila predviđena veća svota u 
općinskom budžetu, ali je ta svota bila 
upotrebljena u druge svrhe. Naš bi pri¬ 
jedlog bio taj, da se za građansku školu 
adaptiraju sadanje općinske zgrade na 
Kanalu, a da se za osnovnu školu sa¬ 



gradi nova zgrada i to u centrumu tog 
područja na Sigečici, a ne na Kanalu* 
Prilažemo ujedno dva izreska iz novina 
u pitanju te škole. 

Ad 2) Kako je samom gradskom po¬ 
glavarstvu poznato, sve su škole u za¬ 
padnom dijelu grada prenatrpane, pa je 
i samo Gradsko načelstvo uvidjelo već 
potrebu zidanja nove zgrade u Zagor¬ 
skoj ulici. Ako se iz finansijalnih raz¬ 
loga ne bi za sada moglo pristupiti 
gradnji nove škole u Zagorskoj ulici, to 
predlažemo da se uz školu na Selskoj 
cesti nadograde još po četiri sobe, i to 
četiri sobe uz mušku, a četiri uz žensku 
školu. 

Ad 3) Kako se iz pretstavke zajed¬ 
nice doma i škole u Ivkančevoj školi 
vidi, porasao je broj djece u ovoj školi 
od god. 1927 do ove godine od 255 na 
1120. Sama ta činjenica opravdava naj¬ 
bolje našu molbu, da se uz tu školu na¬ 
dogradi sklonište s ambulatorijem, jer 
sadanje sobice koje se nalaze u stanu 
ravnatelja škole, ne odgovaraju ni iz hi¬ 
gijenskih ni iz pedagoških razloga po¬ 
trebama skloništa koje se iz godine u 
godinu sve to više širi. Sama pak činje¬ 
nica, da se u školi, a isto tako ni u ne¬ 
posrednoj blizini iste ne nalazi nikakva 
dvorana, opravdava našu molbu za 
gradnju dvorane, koja bi se mogla po¬ 
dići u dvorištu škole, koje je dosta pro¬ 
strano. 

Ad 4) Glede proširenja školske dvo¬ 
rane na Kaptolu u svrhu izgradnje jed¬ 
ne stabilne pozornice podnio je ovaj Sa¬ 
vez već Gradskom načelstvu posebnu 
molbu, pa se pouzdano nadamo, da će 
toj našoj molbi biti udovoljeno. 

Ad 5) (Pretstavku ZDIš Augusta še- 
noe iz Gornjeg grada donašamo na dru¬ 
gom mjestu. Op. ur.). 

Ad 6) Zgrada osnovne škole na No¬ 
voj cesti već je sada prenatrpana, a po¬ 
rast je djece u tom kraju iz godine u 
godinu sve to veći. Potrebno bi bilo, da 
se uz dosadan ju zgradu nadograde još 
bar četiri razreda, a budući da škola 
nema nikakve dvorane, to se ukazuje 
potreba izgradnje jedne dvorane, koja 
bi služila ne samo za fizički odgoj djece 

nego i za kulturno-prosvjetne svrhe tog 
kraja. 

Ad 7) Fasade su osnovnih škola u 
Varšavskoj, Krajiškoj i Draškovićevoj 
ulici i na Kaptolu tako trošne i u ta¬ 
kovu derutnom stanju, da postoji mo¬ 
gućnost nesreće, jer se lako može dogo¬ 
diti, da se djeci sruši na glavu žbuka. 
Potrebno je stoga, da se te fasade što 
prije poprave, jer i onako nisu već go¬ 
dinama popravljane. (Vidi prilog). 

Ad 8) Glede potrebe podizanja dvo¬ 
rane, kupaonice i garderobe u školi u 
Horvatima prilažemo pretstavku tamoš¬ 
nje zajednice doma i škole, iz koje će 
Slavni Naslov najbolje uvidjeti, da je 
naša molba opravdana. 

Ad 9) Na području škole Kraljevića 
Andreja u Jakićevoj ulici živi najviše 
radnička sirotinja. Prijeka je, stoga, po¬ 
treba, da se uz tu školu sagradi sklo¬ 
nište. (Prilog). 

Ad 10) Kao što većina zagrebačkih 
škola nema svoje dvorane, tako je nema 
ni osnovna škola u Filipovićevoj ulici. 
Budući da prema najnovijem zakonu o 
tjelesnom odgoju ima općina voditi bri¬ 
gu i o tom, to se već iz tog razloga uka¬ 
zuje potreba izgradnje dvorane uz školu 
u Filipovićevoj ulici. Zemljište se nalazi 
uz samu školu, pa sama izgradnja dvo¬ 
rane ne bi iziskivala mnogo finansijal¬ 
nih žrtava. Pitanje ambulante za taj 
dio grada je isto tako aktuelno. Grad¬ 
sko je načelstvo pokrenulo već svoje¬ 
dobno ovo pitanje, pa je bila obećana 
ambulanta u dvorani bivšeg Sokola u 
Fijanovoj ulici, ali do ostvarenja nije 
još došlo. Molimo da se ovo pitanje ri¬ 
ješi u korist naše djece, jer držimo, da 
je pitanje zdravlja naše omladine preče 
nego vatrogasno pitanje. 

Ad 11) Budući da u cijelom Zagrebu 
nema zgrade za smještaj škole za du¬ 
ševno defektnu djecu, a te djece ima u 
Zagrebu dosta, to je prijeka potreba da 
se za tu djecu osnuje u Zagrebu cen¬ 
tralna škola sa svojom vlastitom zgra¬ 
dom i svim potrebnim tehničkim poma¬ 
galima. Držimo, da potrebu izgradnje 
jedne takove škole nije potrebno poseb¬ 
no ni isticati i da će Gradsko načelstvo 


uzeti izgradnju ove škole među prve 
svoje zadatke. 

Izgradnja i nadogradnja gore nave¬ 
denih objekata pretstavlja samo mali 
dio programa, koji bi se mogao s mini¬ 
malnim troškovima izvesti u toku iduće 
budžetske godine. 

Tražiti danas u ovim teškim finansi- 
jalnim i ekonomskim prilikama pretje¬ 
rano mnogo ne bi bilo ni lijepo ni po¬ 
šteno, no tražiti minimum naša je 
dužnost. 

Kao pretstavnici roditelja naše škol¬ 
ske djece, kao pretstavnici 13.000 gra¬ 
đana, molimo ovime Gradsko načelstvo 
da u granicama svoje finansi jalne mo¬ 
gućnosti učini sve što se učiniti može. 
S rješavanjem pitanja smještaja naših 
osnovnih škola treba odmah početi, jer, 
će potrebe biti svakim danom sve to 
veće. Ako se već sada ne započne, te¬ 
ško je da ćemo se tih briga brzo riješiti. 

Uvjereni smo, da Gradsko poglavar¬ 
stvo i samo najbolje pozna sve potrebe 
naših škola i da će nastojati da našoj 
molbi izađe pripravno u susret, to više, 
kada zna da to traže sami roditelji škol¬ 
ske djece, potpomognuti svojim nastav¬ 
nicima. 

Ne tražimo da se grade luksuzne 
zgrade, ali tražimo da se gradi prak¬ 
tično i ono što je najnužnije. A što je 
najnužnije naprijed smo istakli na os¬ 
novu želja roditelja i nastavnika onih 
gradskih škola i područja, koje te manj¬ 
ke i te potrebe najteže osjećaju. 

U nadi da će Gradsko poglavarstvo 
izaći našoj molbi ususret i u ovogodiš¬ 
njem predlogu svog budžeta predvidjeti 
za izvedbu tog minimalnog programa 
potrebnu svotu, zahvaljujemo unaprijed 
i bilježimo se u ime Saveza zajednica 
doma i škole osnovnih škola grada Za¬ 
greba. 

Zagreb, dne 20 siječnja 1936. 

(Slijede potpisi). 


Svaki će roditelj držati »Dom i ško¬ 
lu«, ako mu to savjetuje učitelj nje¬ 
gova djeteta. 


Veliki izbor goblena, ručnih radova 
sviju tehnika. Specijalni odio narodnih 
uzoraka za škole. DMC artikli, vuna, 
svila i sav ostali materijal DMC. 


PFAFF šivaći strojevi 

A. WANJEK, ZAGREB 

Ilica broj 44 

UZGOJNI IDEAL NAŠEG VREMENA 

(Predavanje na sastanku Zajednice doma i škole, održano dne 27 X 1935 
školi u Draškovićevoj ulici, Zagreb) 


Zajednica doma i škole jest organi¬ 
zacija, koja, je prihvatila zdrav princip 
suradnje stručnjaka i laika. Dvije pro¬ 
tivnosti koje se često sukobi ju ju, a obe 
imaju i prednosti i nedostataka. Struč¬ 
njak je proučio srž iskustva životnog 
rada mnogih koji su se baš tim pred¬ 
metom bavili. Laik je promatrao život 
bez predrasuda i spojio je iskustvo s 
raznih drugih područja ljudskog znanja 
s manje poznatom strukom za koju se 
također zanima. Kako danas ponajče¬ 
šće ljudi vjeruju u jedinu važnost stru¬ 
čne spreme neće biti na odmet da, ne 
dirajući u nesumnjivu vrijednost stu¬ 
diranja. i rada na jednom predmetu, 
ipak spomenem, radi čega ima riječ 
laik i u čemu stručnjak svojim studijem 
može zastraniti. To će ujedno biti opra¬ 
vdanje ovog predavanja koje drži laik 
stručnjacima i roditeljima-laicima, ali 
uzgajateljima vlastite djece. Da se ra¬ 
zumijemo: Liječnik sam, nemam djece 
i ne smatram nikakvom stručnom spre¬ 
mom svoja predavanja higijene u gim¬ 
naziji. 

Ali svježe misli, i nova opažanja do¬ 
nose često baš nestručni ljudi. Njihov 
je interes ponajviše osobito živ; oni pri¬ 
laze stvarima svojim, novim putevima, 
a ne uvijek istim ustaljenim tračnica¬ 
ma; oni nemaju naočale školovanjem 
stečenih predrasuda. Kad se radi o po¬ 
javama iz života, kao u pedagogiji, u 
laika je sasvim, drugi odnos prema pred¬ 
metu kojim se bave ( 11 a pr. razlika iz¬ 
među svoga i tuđeg djeteta); oni znadu 
iskustva iz drugih prilika, (u našem slu¬ 
čaju vide djecu više bez maske); ko¬ 


načno znadu stvari koje im pritječu iz 
drugih struka i koje često mogu dovesti 
do sasvim neočekivanih rezultata. (Na 
primjer: Slučaj inženjera Culmanna i 
njegova odnosa prema strukturi ljud¬ 
skih kosti; obični seljak Priesnitz dao 
je nešto što danas svaki liječnik često 
upotrebljava). S druge strane i struč¬ 
njaci u nekom predmetu bivaju upravo 
progonjeni, ako iznesu nešto novo što se 
.ne slaže s predrasudama, uvriježenim u 
onoj grani nauke u kojoj oni rade. A 
njihova otkrića, za, koja se moraju bo¬ 
riti, kasnije donose svima jednako ko¬ 
risti. (Primjer: Liječnici Semmehveiss i 
Schleich). 

Uzgojni se ideal tiče sva¬ 
kog čovjeka jednako; svejedno 
da li mu je uzgoj struka ili ne. Uzgaja¬ 
nje ima uopće puno opravdanje samo 
onda, ako. onaj, tko mu pristupa, zna 
što želi uzgojem postići. Svakomu je ja¬ 
sno da se prije svega misli na dobre, 
poštene i za život sposobne ljude. Ako 
se ta želja razradi malo dalje, tad je 
valja koječim nadopuniti, čovjeka treba 
uzgojiti da bude i zadovoljan sa svojim 
životom. Valja uzeti u obzir i pitanja o 
smislu života i glavnim zadacima čovje¬ 
kovim u životu. Nazor na svijet, dru¬ 
štvene prilike 1 isto su tako važni kao i 
čovjekovi računi sa samim sobom. I ni¬ 
jedno od tih pitanja ne može se pro¬ 
matrati s nekog stručnog gledišta, nego 
mu se mora, pristupiti s najširim hori¬ 
zontom. — Koliko ima samo liječnik 
da kaže u pitanju odnosa uzgoja prema 
tjelesnom i duševnom zdravlju djeteta 
i kasnijeg odraslog čovjeka! 

Drugo je ovako općenito konturirati 
problem uzgojnog ideala, izraziti tako 
reći lijepu želju, a drugo opet dati od¬ 
govor na ta pojedina pitanja. Sloboda 
mišljenja, potreba koja se više ne može 
maknuti iz ljudske duše, a i ne bi bilo 
pametno da se makne, stvorila je mno¬ 
ge zapletaje, zablude i opreke. Bolna je 
konstatacija te oprečnosti u radu na 
istom cilju, zbog koje se lako. događa 
nastranost baš pojedinih stručnjaka da, 
svoj credo hoće dogmatski narinuti i 
time samo smetaju daljnjem slobodnom 
pretresan ju raznih problema i razvoj¬ 
nom poletu. (Si toga gledišta na pr. ni¬ 
je nikako sretna pomisao da se na pr. 
zakonski zabrane sve privatne osnovne 
škole). Kad malo zavirimo i u samu 
današniu stručnu pedagošku literaturu, 
vidimo i tamo da je sve u previranju i 
traženju. To je i dobro, jer opravdava 
nade u budućnost, ali nije dovoljno za 
sadašnjost. 

Pogledajmo dakle kako se uglavnom 
sve odnosi moderna pedagogija prema 
uzgojnom idealu čovjeka. Danas pred¬ 
stavlja najvažniju reformu u uzgoju 
tako zvana »radna š k, o 1 a« ili »n o- 
va škola«. Ukratko, pošlo se odatle 
da se postavila opreka, između škole 
učenja i škole rada. Drugim ri- 
ječima, reklo se da stara škola odveć 
samo pita šta je dijete naučilo, a ne 
pita dovoljno šta je samo pri tom uči¬ 
nilo. Nova škola nije htjela da učenje 
bude formalno, jednostavno neki kvan¬ 
tum spremljenih odgovora na pitanje, 
nego da se uči sadržajno i aktivno, t. j. 
da djeca razviju svoje stvaralačke spo¬ 
sobnosti. Naravno da je bilo kojekakvih 
nastranosti u tom traženju. Bilo ih je 
koji su školu rada shvatili tako da tre¬ 
ba fizički raditi, bilo je takvih koji su 
radili s djecom šta bilo, ali samo da se 
radi, kao ona nastavnica, koja je aso- 
ciirala na »prizma« »Priesnitz« i ra¬ 
dila s djecom najprije papirnate priz- 


OPTIČAR 

H. VVRASTIL, ZAGREB 

ILICA BROJ 8 

preporučuje naočale po liječničkom recep¬ 
tu — Đacima sviju škola poseban popu9t. 
Bogato skladište toplomjera, barometara i 
ostalih optičkih potrepština. 


me, a onda pravila obloge. Svakako u 
toj osnovnoj ideji ima dobar smjer kao 
i u onome., kad se od djeteta traži da 
ono razumije što uči, a ne nauči me¬ 
hanički kao papiga. — Ali i u, tom se 
može griješiti i pretjerivati, kako se 
doista i događa. Za samostalno mišlje¬ 
nje mora dijete dozreti; specijalno za 
jednu, danas najpoznatiju, vrstu mi¬ 
šljenja: za logičko- rasuđivanje. Dugo 
vremena prije toga opravdano je da di¬ 
jete uči napamet, da uči drukčije sadr- 
žine i na drugi način. To traži njegova 
nježna i osobita priroda. Treba dakle 
dobro razlučiti koliko i što smiju da uče 
baš mala i najmanja djeca. I taj se 
princip eto ne može posvuda primije¬ 
niti; on nije neka metoda, koja bi zna¬ 
čila ključ pomoću koga se može uzgo¬ 
jiti u svakom pogledu sposobna čovje¬ 
ka. A glavni nedostatak takova nasto¬ 
janja i opet je u tome, da se ne zna 
pravo ni »šta je« čovjek ni »čemu je 
ovdje«. Evo kako o tom kaže poznati 
pedagog prof, Stj. Matičević u svo¬ 
joj brošuri »Osnovi nove škole«: »Uz¬ 
gojna je nauka u razvoju, ona je svoj¬ 
ski pregla, mnogo toga baš zadnjih de¬ 
cenija uradila i statuirala, ali ona se 
nalazi pred visokim, dubokim i nepre¬ 
glednim problemom. Ona se nalazi preci 
problemom formiranja traženog, išče¬ 
kivanog, novog, modernog čovjeka, a tog 
modernog čovjeka i nema još, on i sam 
sebe traži. Još nikom barem nije uspje¬ 
lo besprikorno ga definirati. — Kriza, i 
opet kriza, ali ovaj put duhovna, mo¬ 
ralna. To je usud i u to se moramo 
uživjeti. Tako je i karakteristika mo¬ 
derne teorije uzgoja i njene škole tek 
borba i traženje, naslućivan je i kuša¬ 
li je, baš kao što je to karakteristika i 
cijelog našeg sadanjeg^ života, bolje re¬ 
čeno životarenja«. Tu žalosnu sliku na¬ 
stoji autor ublažiti time, da kaže da se 
ipak mnogo uradilo i da je on pun vje¬ 
re i nade, da će se doći do pravog re¬ 
zultata. 

Ali tko gleda otvorenim očima i po¬ 
znaje prilike, zna dobro da je u prak¬ 
si, u radu s djecom, na tlu suvremene 
pedagogije izraslo vrlo mnogo korova i 
da su djeca često samo jadni kunići za 
eksperimente. — Pedagoški ideali našeg 
vremena obično su bliski, svakidašnji, 
daleko od veličine i mnogostranosti, ko¬ 
ja se lako- može naslutiti u ljudskom 
biću. Uzalud se govori da moderna pe¬ 
dagogija hoće »potpunog čovjeka«, uza¬ 
lud ona često postavlja pitanje o biti 
čovjekovoj. Svi odgovori ostaju šuplje 
fraze i tužne želje, dok su tako bijedni 
i nesadržajni. Zato se pedagoški rad 

GODINA V 


ZAGREB, VELJAČA 1936 


BROJ 6 


U siječnju 


Sitni. .. Sitni.. . Živo kija 
bijeli snijeg. 

Začas lco da šećerom je 
zasut brijeg. 

Cio kraj je u bjelini. 

Vrt i put. 

Skrila ih je baba Zima 
u svoj skut. 

Ne čuje se cvrkut ptica, 
vjetra huk. 

Nit romoni potok mali. 

Svud je muk. 

Kroz šikarje katkad šmugne 
splašen kos. 

Smrzlo mu se, reć bi, perje 
i žut nos. 

Iza njega, po snijegu, 
neki trag. 

To je lija nanjušila 
plijen svoj drag. 


... Polagano noć se spušta. 

Pada mrak. 

Mete, mete snijeg sve više, 
gust i jak. 

Split KRSTO MIHOTIČ 



NA GROBU DJEČJEG PJESNIKA * 

(Crtica po istini) 


Prošli su preko našega groblja. Mla¬ 
di bračni par. Gospođa je držala u ruci 
omašnu svježu kitu šumskoga cvijeća 
što ga je čas prije ubrala u gori. Moralo 
joj se to cvijeće mnogo sviđati, jer se 
svaki trenut zaustavljao njezin pogled 
na njemu. 


— Zar ne, kako je ovo cvijeće 
krasno, — šaptala je ona. 

— Doista krasno! — potvrdi joj muž 
— I za ovo doba godine vrlo rijetko, jer 


*) Grob pjesnika Josipa M i 1 a k o v i- 
ć a na samoborskom polju. 

se još ne nađe po broncima drugih 
šuma. 

Pošli su tiho naprijed promatrajući 
spomenike. Bilo je tu kamenih spome¬ 
nika, ploča sa zlatnim napisima, pa ma¬ 
lih, modrih križeva s kojih su već dažd 
ili dugo vrijeme izbrisali mnogo slovo. 
Na nekojima se nije više ni vidjelo na¬ 
pisa. 

Mladi se suipiruzi odjednom zausta- 
v'iše pred jednim kamenim, spomeni¬ 
kom) na kome je bilo uklesano poprsje 
pokojnikovo. Pročitali su natpis. 

Dugo— dugo su ovdje stajali. Jedna 
neodoljiva sila pridržala ih na ovome 
mjestu. 

— Ti znaš ovoga pokojnika! — pre¬ 
kide pobožnu šutnju gospodin. — Pjes¬ 
nik naše mladeži, naše nasmijane dje¬ 
ce, njihovih sitnili radosti i težnja da¬ 
lekih i nedoihitnih. 

— Znam ga i te kako ga znam! — 
nadovezala je gospođa. — Dok smo bili 


malena djeca, dok smo polazili osnovnu 
školu, njegove su nam pjesme dočara¬ 
vale ljepote svijeta i života. One su 
oplemenjivale srca naše djece i mno¬ 
ga iskra s ovih pjesama pala je u na¬ 
še duše, pa u njoj svijetle i danas. 

Obojica — gospodin i gospođa — 
prošaptaše tihu molitvu za ispokoj duše 
pokojnika. 

U času kad su se htjeli da udalje,, 
mlada gospođa položi onu rukovet 
svježega šumskog cvijeća na grob ne¬ 
zaboravljenoga pjesnika. 

— Neka mu bude ovo cvijeće — 
rekla je — kao naša harna spomen na 
nj, ća onamo iz dana našega zlatnog i 
bezbrižnog djetinjstva. 

Neka ono- miriše njegovoj dobroj 
duši koja je dala toliko divnih cvjetova, 
toliko nježnih i toplih stihova koji su 
svojim mirisom opajale drage dječje 
duše. 

Samobor Bogumil Toni 


Zvij exđa 


Žarila je jedna zvijezda mala 
Na istoku u zanosu nekom , 
Pa se onda otrgla i pala 
Rasijana za gorom dalekom. 


Za njom nebo osmjehnu se svijetu r 
Ko da nešto u tami izusti, 

Ozareno iskrom u poletu — 

Planu trenom i zavjesu spusti. 


Opet tama i u noći mekoj 
Zvijezda jato na obzorju sije — 

Samo jedna u daljini nekoj 
Drugom svijetu s nebišta se smije. 

Crikvenica JOS. A. KRALJIĆ 


NA ILIČKOJ MITNICI 


Tamo, na zapadnom kraju Zagreba, 
gdje svršava grad, gdje svršava glav¬ 
na zagrebačka ulica Ilica, stoji policaj 
i dva gradska namještenika. Što radi 
policaj? On bilježi broj svakog auto¬ 
mobila koji odjuri iz Zagreba cestom 
dalje. On pomaže u poslu i onim grad¬ 


skim namještenicima. A zašto su oni tu, 
i zašto im policaj treba da pomaže? 
Oni ne puste u grad nikoga, ko dolazi 
cestom pješice, ili na konju, ili na bici¬ 
klu, motorbiciklu ili autu. Zaustavljaju 
sve: i djecp, i seljake, i manju i veću 
gospodu. Zašto ih zaustavljaju? Možda 

SVE ZA ŠKOLU U HlVtUIU Hl 

JEFTINO! 


Sa iskaznicom5posto popusta! 


PAPIR-PlSflCl PRIBOR — URIDSKI STROltVI 


DUAGUTin FRl£D-Z4G&£&-FMnKOP-An$l4A 14 

mtFon 7i-4i. 


U Kustošiji, tik Zagreba živi mali dje- 


im pregledavaju putnice kao na granici 
države? Ne. Omi ne pregledavaju pa¬ 
pire, već zamotke, košare i kovčege. 
Ako su košare i kovčezi prazni, ako je 
u njima samo neprozirni zrak, onda te 
puštaju u grad odmah. Ali, ako nosiš 
što u njima, česa imade u Zagrebu, za 
sve to moraš platiti dinar, dva, tri, pet, 
pa i deset i više. Da natrpaš košaru 
crnom zemljom, platio bi za nju, jer se 
i ona može u Zagrebu kupiti i prodati. 
Da nabereš na polju ivančica, djeteline 
ili kiselice, i za to bi morao platiti dva 
dinara, jer u gradu možeš kupiti i pro¬ 
dati svakog drača. A što ima tu onda 
polica! da pomaže? Njega i njegov pen¬ 
drek zovu namještenici onda u pomoć, 
kad koji putnik neće da plati za koku, 
jaja, mlijeko, voće, crnu zemlju i kise¬ 
licu. A zašto se bune i neće da plate? 
Eto, zato, što nosi tešku košaru na gla¬ 
vi seljakinja čak tamo s onih brda od 
Podsuseda, da joj se od tereta odrve- 
nila glava, vrat ukočio, a križa i noge 
je bole. Put je blatan i klizav, pa se 
sporo pomiče ii zacrni joj se pred očima, 
kad se sjeti kako je grad još daleko. I, 
kad ugleda ulaz u grad, srce joj se raz¬ 
veseli, pa da joj barem oni namješteni¬ 
ci zažele dobro, da je upitaju, kako joj 
je, bole li je noge i tako štošta drugo 
prijatno! Ali ne! Oni trče odmah k njoj 
i otkrivaju košaru, sve pregledavaju i 
traže od nje dinare prije nego što je 
prodala. Kad se pri tom sjeti da imade 
još do tržnice sat hoda i kako će gospi- 
ce i milostivice opipavati njezin sir i 
lickati vrhnje i mućkati dušu svakom 
jajetu, seljakinja plane, pobuni se i neće 
na mitnici da plati. Popravda se, viče, 
nekad i zaplače i plati tek onda, kad 
dolazi policaj da načini red. 


čačić, imenom Jurek. On je tako mali, 
da još nije imao vremena upoznati što 
je to mitnica koja je smještena na ulaz 
u grad, na svršetku Ilice. Upoznao je 
mitnicu tek onda, kad je njegova kuja 
oštenila četvero malih >i lijepih psića, 
čistih, bijelih sa crnim pjegama, da iz¬ 
gledahu kao ukrasi najljepšeg blješta¬ 
vog porculana. Upravo je kuja oštenila 
četvero kao naručeno, jer je Jurek obe¬ 
ćao darivati male psiće na tri strane, a 
sebi je jednog odlučio ostaviti. 

.. Kad su već poođrasli i bili debeli kao 
valjčići od mlijeka i starog razmočenog 
kruha, sad ih je trebalo poklanjati. Iako 
se Jureku bilo teško rastajati od svo¬ 
jih malih psića, koje bi on najradije sve 
sebi ostavio, ipak ih je morao pokla¬ 
njati, jer mu ne trebaju svi, a kako ima- 
du odličan apetit, izjeli bi cijelu tatinu 
zaradu, a oni bi mogli pijuckati. Miran 
je bio Jurek zato, što svi psići idu na 
poklon u dobre kuće gdje se dobro jede, 
pa će biti kosti, ostataka jela i žganaca 
dosta za pse. 

Već je dva psića odnio na dar u Ku- 
stošiju, ali trećeg je obećao u grad 
svom bratiću malom koji stanuje tu ne¬ 
gdje na dohvatu ruke, u blizini mitnice, 
ali ipak na gradskom zemljištu. 

Ništa ne sluteći nosio je Jurek malog 
psića svom bratiću. Već je na mitnici. 
Htjede bez brige da prođe, ali ga mitni- 
čari zaustaviše: 

— Stoj, mali! Što to nosiš na ruka¬ 
ma? 

Jurek se prestraši, problijedi i pro¬ 
muca: 

— Peseka nosim: svom bratiću ... 

Sad mu mitničari rekoše kako mora 
da plati za psića i htjedoše mu dati ne- 

ku malu crvenu ceduljicu. Jurek nije 
imao novaca, čudio se, nije ništa razu¬ 
mio, razrogačio oči, gutao slinu, tješio 
gladeći psića koji je postao nestrpljiv, 
i nije htio uzeti crvenu ceduljicu... 

— Onda ne možeš u grad sa psićem! 
— rekoše mu mitničari, a on, mali, još 
ne razumije. Što on znade o gradu, o 
upravi, o porezima, o nametima, o za¬ 
radi, o trgovini! Što on znade da po¬ 
stoje zatvoreni prolazi, mitnice, zabra¬ 
ne, propisi, zakoni! Otkud, onako sre¬ 
tan i mali, da znade za međe, za gra¬ 
nice, za carine, zia prestiž, osvajanje, 
otimanje i pljačkanje i ljudsko klanje?! 
Otkud da on razumije, da se mora tu 
platiti ulaznina za njegova psića kojeg 
on nosi svom bratiću, jednom sirotan- 
Čiću, kakav je i sam a stanuje tu negdje 
u maloj kućici, u uskoj uličici kraj Sve¬ 
tog Duha?! Jurek zato stoji i ne vje¬ 
ruje svojim očima, pa i ne bježi pred 


Kaži tata . . . 

Dragi tajko, latice, 

Kupi meni hlačice! 

Haljinicu više nosit neću 
To ti je za malu djecu, 

A ja sam već jako velik 
Sa ponosom mogu reć 
Danas sam baš nehotice 
Srušio u sobi peć. 

Miču sam za rep incđezo, 

A to nije laka stvar 
Pogledaj mi ruke, lice 
Ove crte njen su dar. 

Dva tanjura slupao sam, 

A ti kažeš: Šta je to? 

Mamica mi plaću dala, 

To najveće baš je zlo! 

Zato kupi meni hlače. 

U njima ću velik bit. 

Kad me mama htjedne tući, 

Pod krevet se neću skrit. 

Nove hlače, naočari 
Metnut ću si kao ti. 

Daj mi, tata, samo kaži, 

Gdje se kupe brkovi? 

Zagreb STRIC IVO 


policajem, koji je prišao; on se ne zna 
još nikoga bojati! I tek kad na njega 
oštro viknuše, on se neugodno prenu i 
pobježe nazad. 

Kod kuće je majku molio dinare za 
ulazninu na mitnici, ali nije dobio. Maj¬ 
ka teško dođe do dinara za kruh, pa 
neće za psiće plaćati. Ona se ljuti na 
oca, što drže u kući psa i savjetuje Ju- 
reka da pokloni psića kome u Kustošiji, 
pa neće trebati ići preko mitnice. 

Jurek ne može prevariti svoga brati¬ 
ća, pa smišlja, kako bi psića prenio u 
grad 1 bez ulaznine. 

Sutradan ujutru strpa psića pod ka- 
putić u njedra i u najvećem strahu po¬ 
kuša pretrčati preko mitnice. Na kraju 
Ilice bio je velik promet kola, tramvaja 
i automobila i mogao je stradati, ali 
nije ništa mario, 

— Stoj. mali! Što to imaš pod kapu¬ 
tom? Zar i ti već znadeš krijumčariti?! 

Jurek stade. Zubi mu cvokoću. Na 
mitnici su drugi mitničari i drugi poli- 
caj. I opet ga vratiše. On postaje sada 
okoreliji i jedina mu je briga kako da 
prevari mitnicu. 

Sutradan je dugo stajao iza jedne 
kuće blizu mitnice s psićem u njedrima 
koji je u toplom drijemao i trzao se u 
snu. On zamoli jednog; biciklistu: 

_ — Molim vas, prenesite mi pod va¬ 
šim velikim kaputom psića preko mit¬ 
nice, jer nemam dinara za platiti. 

— Pokušaćemo! — Reče biciklista, 
stavi psića u njedra i potjera bicikl, a 
Jurek za njim u bijeg. Bicikl je na mit¬ 
nici. Hoće Ii preći? 

— Stojte! — Viknuše mu mitničari. 
— Za psića se mora pristojba platiti. 

Ovu je nepriliku skrivio sam pesek, 
jer je upravo na mitnici promolio gla¬ 
vu ispod kaputa. 

Treći dan je Jurek lako prešao mit¬ 
nicu, jer nije psića više nosio. Došao je 
svom bratiću i sve mu ispričao. Njegov 
bratić se nasmijao nevolji Jurekovoj i 
odmah smislio spas, jer on već bolje 
pozna mitnicu i imade više životnog is¬ 
kustva. 

— Zašto bi mi platili na mitnici! Pa 
mi ne ćemo prevariti i oštetiti gradsku 
blagajnu, ako za psića me platimo, jer 
ja im ga ne bi u gradu kupio, da mi ga 
ti ne poklanjaš. 

Četvrtog dana su Jurek i njegov bra¬ 
tić donijeli psića do mitnice. Jurekov 
bratić se sakrio iza jedne kuće u Ku- 
stošijii tik mitnice sa psićem u rukama, 
a Jurek je pretrčao mitnicu i stao iza 
prve kuće u Zagrebu. Psić nije poznao 
bratića Jurekova, pa se otimao i htjede 
pobjeći. Bratić ga ispusti, kad je počeo 
cviliti, a on uzdigne repić i zapraši de¬ 


belim nožicama, pa pretrča mitnicu u 
pravcu, kojim se izgubio Jurek. 

— Šaro! — Šapnu mu iza ugla nje¬ 
žno Jurek i psić zakrene veseo iza ugla 
u zagrljaj svog dragog malog gospo¬ 
dara. 

Odatle im je bilo lako- dalje u grad do 
bratićeve kuće. A miitničari, a policsaj? 
Ništa! Nisu se na psića ni okrenuli. Ni¬ 
su ga ni primijetili. Oni ne zaustavljaju 
životinje na mitnici,’ već samo ljude s 
košarama i kovčezima. 

Zagreb Mato Lovrak 


A e r 

Povrh našeg sela 
kada svane dan, 
često leti, zvrnda 
velik aeroplan. 

Gleda njega Simo 
pak je žalostan, 

Jer bi htio imat 
i on aeroplan. 

Pa da on upravlja 
njegov smjeli lijet 
i da s njega gleda 
na široki svijet. 

Gledalo bi selo 
i dječica sva 
kako Simo pio vit 
po uzduhu zna. 

Samobor 


plan 



Sada znate, zašto 
Simo žudi dan 
kad bi mogo imat, 
i on aeroplan! 

BOGUMIL TONI 


IZ ŠKOLE 


Poslije božičnih praznika, došla su 
djeca vesela lica u školu. Nisu se već 
dugo vidjela, pa se iz svakog razreda 
čuje žamor i smijeh. Vrije kao u ko¬ 
šnici. Pričaju jedni drugima šta su za 
to vrijeme radili, gdje su bili i kako su 
Božić proveli. 


Zvoni... 

Učitelji ulaze u razrede ... Nastaje 
mir. Poslije molitve otpoče u III razredu 
jedne zagrebačke osnovne škole razgo¬ 
vor. »Kako je tko proveo Božić«. Svi 
veselo pričaju i hvale se šta je tko do¬ 
bio. Na svim se licima očituje radost, 

samo mala Ružica sjedi tužna i poti¬ 
štena. 

»No, Ružice! Kako si Ti provela 
Božić i šta si dobila?« — Upita je uči¬ 
teljica. Ružica pognuta pilavu i šuti. »Pa 
pričaj nam, šta si radila ,na Badnjak i 
na Božić? Kako si jela meso i kolače. 
Kako si pjevala božične pjesme?« 

Ružica pogleda u nju s pogledom pu¬ 
nim bola i tiho reče: »Mi smo 1 siromašni. 
Mama je na Badnjak i Božić šivala, da 
nam kupi kruha. Nisam ništa dobila. — 
Nismo imali mesa ni kolača, a nismo 
ni pjevali«. Odgovori mala; Ružica i 
suze joj potekoše. 

U sobi je nastala tišina. Učiteljici se 
oči zasuziše. U to zazvoni na odmor. 


Učiteljica brzo izađe i u hodniku ma¬ 
ramicom obrisa suze, te zađe u zbornicu 
među drugove i družice, gdje im ispri¬ 
ča ovaj dirljivi slučaj. Sakupiše odmah 
među sobom lijepu svoticu, da joj se 
nešto kupi. 

U jedanaest sati, kad su djeca išla 
kući, zaustavi učiteljica Ružicu i ode s 
njom u radnje te joj kupi haljinicu, plat¬ 
na i malo sitnih kolača. 

Na Ružičinu je licu blistala radost. 
Zahvali se učiteljici i veselo s paketom 
ode brzo kući da se pohvali majci. 

Taj joj je dan bio najljepši i naj¬ 
miliji u životu, jer je vidila da još ima 
plemenitih; duša. Ž. J. 

Zagreb, 


Konjanik 


Uz jahao konja svoga 
Mali Janko eto, 

Pa ga bode ostrugama 
Vičuć: » Napred, četo!« 

Čeka da mu konj poleti 
U daleke kraje, 

A kraj njega mali Bonzo 
Skakuće i laje. 

Misli Bonzo, da će Janko 
S konjem jurnut sada, 

—• »Jao« — viknu Janko mali. 
Posve iznenada. 

Zagreb 


Preko glave konja svoga 
Na pod Janko pada 
Eto sada konjaniku 
Zla i teškog jada. 

Razbio je glavu mali, 

Da mu krvca teče, 

Plačuć svojoj brižnoj majci 
Samo ovo reče: 

— »Bonzo kriv je. Preplaši mi 
Lajuć konja moga, 

Gledaj, majko, ranjenoga 
Konjanika tvoga«. 

MLADEN ŠIROLA 


ŠETNJA MUZEJIMA GRADA ZAGREBA 


III dvorana: Gornjotalijanska škola XV 
i XVI vijeka 

Najveće uspjehe i slavlje doživjelo 
je talijansko slikarstvo početkom XVI 
vijeka kada su se pojedinci, tako re¬ 
kavši, gubili, a na poprište stupili su 
nedostiživi velikani koji su svojim ra¬ 
dovima, udarili temelje novim smjerovi¬ 
ma i školama. Tako je nastala: 

1) Lombardska škola kojoj je 
bio glavni pretstavnik Leonardo da 


Vine i, jedan od najvećih umjetnika 
renesanse. Od njega potječe znamenita 
slika Pos 1 j edn j a večera koju je 
on izradio u refektoriumu (samostan¬ 
skoj blagovaonici) dominikanaca ođ 
Santa Marie delle Grazie u Milanu ulje¬ 
nim bojama direktno na dosta vlažnu 
stijenu. Slika, prikazuje onaj čas kada 
je Isus izrekao one svoje znamenite ri¬ 
ječi na posljednjoj večeri: »Zaista vam 
kažem, jedan će me od vas izdati!« 

2) Florentinska škola koja 
se djelomično naslanja na drugog veli¬ 
kana renesanse MichelangelaBuo- 
narrotia koji je u glavnome bio ki¬ 
par. 

3) Rimska škola slavnog Ra- 
f a e 1 a S a n t i a kojega smo kopije sli¬ 
ka vidjeli u Arkadama. 

4) š k o 1 a o d Parme sa svojim 
uzorom A, 11 egri da Correggiom 
koji je svojom umjetnošću silno uplivao 
na razvitak 

5) Venecijanske škole kojoj 
je najznamenitiji pretsfcavnik Tiziano 
Ve c e Ili. 

Kod drugih, pak, gornjotali j anskili 
gradova, naročito u Veroni, Bologni, 
Ferrari itđ., ostale su i nadalje lokalne 
(mjesne) tradicije (stari običaji), i sli¬ 
kari su tih gradova radili po svojim 
smjerovima. 

Stupivši u III dvoranu vidimo odmah 
na početku sliku Adrea Sabbatinia: 
Oplakivanje Isusa. Nad mrtvim 
tijelom Isusovim plaču majka Isusova 
Marija, Marija Kleofina, sestra Mariji¬ 
na i Marija Saloma, majka sv. Ivana, 
apostola i sv. Jakoba, apostola starijega, 
U pozadini se vidi Golgota sa tri zabita 
križa u zemlju. Do nje je slika Filippa 
Mazzala koja prikazuje Isusa svezana 
na mučeničkom stupu. Dalje je od zna¬ 
menitog slikara Giovanni Bellinia Sv. 
Augustin, i sv. Nikola iz Bari a. 
Sv. Nikola rodio se u IV stoljeću u 
gradu Fatari u Maloj Aziji. Jednom kre¬ 
ne na put u Palestinu. Putem proreče 
mornarima veliku oluju, koja se zbilja i 
digla. Kada su zbog toga došli mornari 
u veliku pogibao, na molbu sv. Nikole 
stiša se oluja. Iz Palestine ode u grad 
Mili u Maloj Aziji. Tu je upravo umro 
biskup. Kada su nato okolišni biskupi 
vijećali koga da izaberu biskupom, na- 
dahne ih Bog da izaberu za biskupa 
onoga koji će sutra prvi stupiti u crkvu. 
Prvi stupi u crkvu sv. Nikola., i on bude 
tako izabran. Kao biskup bio je pravi 
otac nevoljnima i siromašnima. Osobito 
je volio^ djecu. Na uspomenu toga rodi¬ 
telji još i danas na dan n.'egove slave 
(6 decembra) nagrađuju dobru djecu. 
Kao svetac zaštitnik je mornara i tr¬ 
govaca. God, 1.087 preneseni su njegovi 
smrtni ostanci u grad Bari u Italiji. 

Giovani Bellini bio je učitelj slavno¬ 
ga Tiziana. On je osnovatelj znamenite 
Venecijanske škole, kojoj je glavna ka- 
rasteristika (obilježje) osobito sjajan 
kolorit (jasna, živa boja). 


Dalje su slike i to od Pietra Paola 
Agapitia: Deputacija sv. Katari¬ 
ne. Na prijestolju sjedi kralj okružen 
učenjacima s kojima se sv. Katarina 
prepire. Iza nje dvije žene. Marca Pal- 
mezzana: Spasi{te 1 j nos>i križ s 
osobito izrazito izrađenim bolnim likom, 
Vittora Carpaccia, učenika Bellinijeva: 
Sveti Sebastijan svezan o stup. 
Slika: Bogorodica s malim Isu¬ 
som potječe od nepoznata slikara Fer- 
rarske škole XVI vijeka. Desno od Bo¬ 
gorodice kleči sv. Jeronim, dok je lijevo 
sv. Ivan Krstitelj s janjetom kojemu 
anđeo, koji stoji do nogu Marijinih, 
pruža zelenu grančicu. Vittcria Carpac¬ 
cia: Sv. Petar mučenik sa zabitim 
nožem u glavu i bodežem u srce. An- 
drea Solaria: Bogorodica š mali m 
Isusom. Na, slici lijevo do majke Bo¬ 
žje stoje sv. Ivan Krstitelj i sv. Magda¬ 
lena, a desno sv. Petar s ključem, i do¬ 
natorica slike. Giacoma Pacchiarottia: 
Spasitelj s križem koji u ruci 
drži svoj trnovi vijenac. Kopija po B. 
Montagniu: Bogorodica s Isusom 
kojega neki stariji donator ljubi u ruku. 
Filippa de Verone: Bogorodica s 
Isusom. Desno od Bogorodice klečeći 
sv. Dominik prima knjigu od Pavla, dok 
Petru pruža štap. Oba apostola lebde 
nad njim u zraku. Lijevo od Bogorodi¬ 
ce je sv. Katarina Sienska sa srcem u 
ruci. Sv. Katarina Sienska rođena je 
god. 1347 u Sieni u Italiji. Zarana je 
već stupila u ženski red sv. Dominika 
i bila je vrlo učena redovnica. Nerijetko 
bi dolazili k njoj učenjaci da je pitaju 


Stiha s pogreškama 

za savjet, ili da im protumači koje te¬ 
ško vjersko pitanje. Papa Grgur XI i 
njegov nasljednik Urban VI često bi je 
slali, u svojstvu papinskog poslanika, 
na kraljevske dvorove da riješi koje 
teško i zapleteno pitanje. Umrla je u 
Rimu u 33-ćoj godini, i tijelo se njezino- 
nalazi u crkvi Minerve u Rimu pod ve¬ 
likim žrtvenikom u staklenom lijesu. 

IV dvorana: Venecijanska i gornjo- 
talijanska škola XVI vijeka 
Stupivši u tu dvoranu odmah na po¬ 
četku vidimo sliku Andrea de Vincen- 
tinia: S v. Stjepan, prvomuč e- 
nik. Sv. Stjepan prozvan je prvomuče¬ 
nikom jer je on prvi, nakon smrti Spa¬ 
siteljeve, pretrpio mučeničku smrt. Bio 
je jedan od sedam đakona u Jerusale- 
mu koje su apostoli postavili da se bri¬ 
nu za udovice i sirote. Kao takav sva¬ 
gdje je dokazivao^ Židovima da je Isus 
pravi obećani Spasitelj zbog čega su ga 
neprijatelji izvukli van grada i tamo 
kamenovali. Slavi se drugi dan Božića 
kako se to razabire iz; teksta druge ki¬ 
tice lijepe naše narodne Božične pje¬ 
sme »Narodil se ...« »Po njemu slijedi 
sv. Stjepan, prvi mučenik Gospoda Bo¬ 
ga«. Do nje je slika Bernarda d’Asola: 
Oplakivanje mrtvog tijela 
Isusova, Dalje su slike: od Paola Ve- 
ronesea, glasovitog učenika Tizianova: 
Alegorija mudrosti i snage. 
Mudrost, prikazana u liku bogato odje¬ 
vene žene, metnula je nogu na jednu 
kuglu kraj koje leže na hrpi kruna, že¬ 
zlo i mnoge druge dragocjenosti koje 
se lako- izgube bez mudrosti tj. prevrnu 
kao kugla. Kraj nje stoji kao- reprezen- 
tant (zastupnik) jakosti Heraiklo. Do 
njegove noge stoji mali Bros. Heraklo, 
latinski zvan Herkules, najznamenitiji 
je heroj (obožavani junak) grčke mito¬ 
logije koji je izveo dvanaest nadčovje- 
čanskih djela. Od Bonifacija, Veronese: 
Poklon Mudraca, Iza Marij e, koj a 
sjedi, stoji sv. Josip, a pred njom Mu¬ 
draci s poklonima. Od Leandra Bassa- 
na: Portret nepoznatoga odlič- 
nijeg muškarca, a do nje na¬ 
vodno slika hrvatskog slikara Andrije 
Medulića, učenika Tizianova: Leteći 
anđeo. Od nepoznatog slikara Mle¬ 
tačke škole XVI vijeka je slika: Bogo¬ 
rodica s malim Isusom i s Iva¬ 
nom. Od glasovitoga Tizianova uče¬ 
nika Jacopa Robusta Tintoretta, koji je 
djelovao u drugoj polovini XVI vijeka 
u Mlecima kada je slikarska umjetnost 
u drugim talijanskim gradovima već 
nazadovala, je slika: Zaruke s v. 


Katarine. Do nje je slika Polidora 
Lanzionia: Bogorodica s malim 
Isusom i sv. Cecilijom. Lijevo do 
Bogorodice stoji sv. Cecilija s palmom 
u lijevoj ruci dok je desnicu stavila na 
svirale od orgulja. U pozadini pogled na 
dio Venecije. Od Veronese Paola: Isus 
i žena Zebedejeva. žena, je Zebe- 
dejeva zamolila Isusa da njezinim dva¬ 
ma sinovima dade u svom kraljevstvu 
mjesto desno i lijevo* od sebe na koji 
su se nečedni zahtjev apostoli ljutili. 
Iza Isusa tri apostola., dok manji sin 
Zebedejev stoji desno* uz majku, a veći 
iza nje. Od Francesca Torbido del Molo: 
Redovnik kleči pred križem. 
Od nepoznatog slikara Mletačke škole 
XVI vijeka jest slika: Sv. Nikola 
kako sjedi na povišenom tronu dok do¬ 
lje mali anđeo drži biskupski štap. Od 
Francesca, Bassano slika: Krštenje 
neke svetice. Navodno* sv. Valentin, 
koji je bio svećenik u Rimu gdje je i 
umro* god. 306 mučeničkom smrću, krsti 
sv. Brigitu u nazočnosti više lica, Sv. je 
Brigita bila supruga grofa Ulf Gud- 
marssona, Šveđana, Poslije se smrti svo¬ 
ga muža preselila u Rim, gdje je i umrla 
god 1373. Utemeljila je red koji je u 
sjevernim krajevima Evrope još i danas 
poznat. Na koncu od Dependenta Fer- 
raria: Sv. Katarina i Petar mu¬ 
čenik. 

V dvorana: Venecijanska škola XVI 
vijeka 

Odmah kod ulaza nalazi se slika, 
Francesca Bassana: Isus kod Mari¬ 
je i Marte kqju smo već vidjeli s li¬ 
jeve strane stubišta na ulazu u Galeriju, 
s tom razlikom da su ovdje figure na¬ 
mještene u protivnom smjeru. Dalje su 
od nepoznatih slikara Venecijanske 
škole XVI vijeka slike: Bogorodica 
s Isusom i sv. Katarina, a do 
nje: Brakolomica pred Isu¬ 
som. Da farizeji iskušaju Isusa, dove¬ 
du mu na sud brakolomicu da joj sudi. 
Saslušavši Isus njihove tužbe, počne u 
pijesak pisati njihove grijehe. Kad su 
to farizeji vidjeli, uplaše se toga i po¬ 
bjegnu. Isus se na to okrenu brakolo- 
mici i reče joj: »Kad nema, tvojih tuži¬ 
telja ni ja te ne ću otsuditi. Idi i ne 
griješi više!« Od Jacopo da Pontea, na¬ 
zivanog Bassano* je slika: Isus na 
Maslinovoj g o r a kojom je umj et¬ 
nik prikazao- prirodu koju su počeli, baš 
njegovom zaslugom, slikati slikari Vene¬ 
cijanske škole. Od Giulia Campia: Isu¬ 
sa vežu, a do* nje krasna kopija po 
Tizianu Vecelliu: Dva razdoblja 

čovječjeg života, U slikovitu 
kraju zaspala su, pod jednim dr vetom 
jedan na drugom, dva, gola mala dječa¬ 
ka, a treći, veoma živahni, uspinje se 
preko njih i drži se za stablo* kao da bi 
se rado na nj popeti. (Bezbrižna i ne¬ 
stašna mladost). U blizini sjedi osam¬ 
ljen ćelav starac duge brade i ogledava 
čovječju lubanju što je drži u desnoj 
ruci. Drugu drži u lijevoj ruci a dalje 
tri leže pred njim na zemlji. (Starost 
koja živi samo u sjećanju na mile i 
drage pokojnike). Podalje lijevo, pred 
manjom grupom stabalja, tri figure. Od 
Polidoria Lanziaruja je: Si v. -Porodica 
s malim Ivanom, koji nosi Isusu janje 
i anđelima. Od Bonifacia Veronese: Z a- 
ruke sv. Katarine. Iza Bogorodice 
kleči sv. Josip, a pred njom sv. Kata¬ 
rina. Otraga se vidi kućica, a do nje 
pastiri sa stadom. Od Lelia, Orsi da 
Novelara: Isus u vrtu Get se ma li¬ 
skom. U divnom kraju obavđom ta¬ 
mom spavaju apostoli, dok se podalje 
cd njih Isus moli, a anđeo mu pruža 
kalež. Desno se vide vojnici koje vodi 
Juda, Od Jacopa Palma ii Giovmnea su: 
Tri Marije. Pred žrtvenikom, na 
kojemu, su Mojsijeve ploče i krst, kleče 
Pđarija Magdalena, pokornica, Marija 
Kleofma, sestra bi. dj. Marije i majka 
sv. Jakoba, apostola mlađega s goru¬ 
ćim srcem u ruci i Marija Salom a maj¬ 
ka sv. Ivana apostola i sv. Jakoba, apo¬ 
stola starijega. Od, nepoznatog slikara 
Mletačke škole XVI vijeka je slika: 
Krunisan je Bogorodice. Na ne¬ 
bu krunišu Bogorodicu, a na zemlji 
stoji skupina od 13 svetaca među koji¬ 
ma se ističu desno apostoli Petar i Pa- 
vao, Katarina i Petar mučenik, a lijevo 
Krist ofor i neka svetica s daščicom u 
ruci na kojoj pišu početne riječi evan¬ 
đeliste Mateja: »In principima erat ver- 
bum...« (U početku bijaše riječ). U 


desnom uglu dolje donator slike, fer- 
rarski vojvoda Alfons II. Sv. Kristofor 
je rodom iz Palestine. Naviještao je 
evanđelje u Ciciliji gdje je 48.000 ljudi 
obratio na kršćansku vjeru. Za cara De- 
cija bude mučen. Na glavu su mu sta¬ 
vili užareni oklop i posadili ga na uža¬ 
renu klupu. Konačno su mu otsjekli 
glavu oko 250 god. Slikaju ga kako no¬ 
si maloga Isusa na ramenima i ide pre¬ 
ko vode. Cd Leonbruna Lorenzo je sli¬ 
ka: Mučenje sv. Lćvrinca. Sv. 
Lovro bio je đakon rimske crkve za ca- 
revanja Valerijana, u doba kada su 
bjesnili najžešći progoni protiv kršćana. 
Carski namjesnik u Rimu čuvši da crkva 
ima mnogo dragocjenosti, polakomi se 
za njima i pozove sv. Lovni da mu ih 
pokaže. Sv. Lovro mu. obeća da će za 
tri dana srediti sve crkvene dragocje¬ 
nosti i tada mu ih pokazati. No sv. Lo- 
vro brzo razdijeli sav novac siromasima 
i sakupi sve nevoljne, slijepe, hrome i 
bolesne. Kada je došao carski namjes¬ 
nik da pokupi crkvene dragocjenosti, 
pokaže mu sv. Lovro te nevoljnike i 
reče: »Evo to su naše dragocjenosti«. 
Carski namjesnik se na to rasrdi i dade 
sv. Lovru živa ispeći na roštilju 285 god. 
Od nepoznatih slikara Gomjotalijanske 
škole XVI vijeka su slike: ženski 
portret i S v. Ivan u pustinji, 
dok je po načinu Bonifacia Veronese iz¬ 
rađena slika: Isus i Sam a r j a. n k a. 
Na zdencu Jakovljevu srete Isus Sa¬ 
mar janku kojoj predbaci da je imala 
pet muževa, i ovaj kojega sada ima da 
joj nije pravi muž. Po tome prepozna 
ona u Isusu proroka, te pozove ljude iz 
grada Sichema koji dođoše i Isus osta 
kod njih dva dana. Na, kraju su još od 
nepoznatih slikara Mletačke škole XVI 
vi j eka dva žens k a portre t a, 

Zagreb Vlad. Pevalek. 


NAŠI NAJMLAĐI SURADNICI 


KOD GOSPODINA UČITELJA 

Jedno popodne, poslije božičnih blag¬ 
dana, otišao sam gospodinu učitelju u 
posjete. Kad sam došao, svršio je objed, 
i gospodin učitelj je čitao novine. Go¬ 
spođa je prala posuđe, jer je sluškinja s 
Đurđicom otišla u Zdence. Gospodin 
učitelj mi je pokazao, gdje hrani vrap¬ 
ce. Danas im je nakosao mesa, pa se 
čudio što neće da jedu. Sigurno nisu 
nanjušili, kazala je gospođa. Ja sam se 


razgovarao s gospodinom učiteljem o 
Zagorju, o Rusiji, jer je moj tata Rus, 
i o svjetskom ratu. Gospodin učitelj je 
rekao da će ići u kino gledati Junake 
Pavlove ulice. I u po četiri spremao se 
da ide u kino, a ja kući. Onda me je 
pitao da li sam čitao tu knjigu. Ja sam 
kazao da jesam. Onda me je poveo u 
kino i kazao da ću mu ja sve vratiti, 
kad dobijem prvu plaću. 

Persuk Ivan uč. 4a r. Selska cesta 



POTOČIĆ 

Pjeni se! 

žubori potočić mali, 

A uz njeg trava raste. 

Sunce grije, 

A potočić vrije! 

A na njegovu ušću, 

Već čamci plove. 

Starčević željko 
ni a raz., Nova cesta, 
Zagreb 

ŽIVOT RUDARA 

Rudar ima najgori posao. On može 
da izgubi glavu u rudniku, ali šta će, 
mora, kad drugog posla nema. Rudar se 
svakog dana nada smrti. Ako još rud¬ 
nik nije uređen kako treba, onda se lako 
uruši, zapali ili rudar naiđe na vodenu 
žilu i može da poplavi cijeli rudnik. Ru¬ 
dar uđe ujutro u tamu, a na večer iziđe 
van željan zraka sav čađav i prljav. Do¬ 
đe kući i žena mu je pripravila lavor 
s vrućom vodom, čistu postelju, jer ona 
znade, da on želi počinka. 

Nikola L, u k š i ć 
4 a Selska cesta 

NOVA GODINA 

Staro ljeto nam je prošlo 
I novo nam evo došlo. 

Djeca kliču: ha, ha, ha, 

Godina je triestšesta. 


A u ovom ljetu, 

Pjevam pjesmice: 

Na tom mladom ljetu 
Veselimo se. 

Ćirila Potrebin 

IV raz. škole Augusta 
Harambašića, Zagreb 

JA I MOJA BRAĆA 

Jedno jutro sam se zajedno s bra¬ 
ćom igrao škole. Rekao sam mojoj se¬ 
stri, neka mi kaže koliko je 4 + 4. Ona 
je znala odgovoriti. Kad sam pitao bra¬ 
ta, on me je samo gledao i zijevao. Po¬ 
čeo je odmor. Onda sam ja pisao redo¬ 
ve, a djeca su igrala kolo. Zvonilo je 
i ušli su svi natrag unutra. U sobi sam 
ih malo učio čitati. Tako je svršila škola. 

Branko Novak 4 a Selska cesta 

MOJ DOŽIVLJAJ 

Na prvi dan Božića otišao sam rano 
ujutro mojoj teti čestitati. Ona mi je 
darovala 10 dinara. Putem sam sreo tri 
mala fakina. Oni su me zapitali, koliko 
imadem novaca. Ja im kažem koliko. 
Uto se jedan zaleti i skoči na me, a ja 
se trgnem i oborim ga na tle. Ona dvo¬ 
jica su pobjegla, a ja se žale tim na 
onoga, koji me je htio baciti i opljač¬ 
kati, pa sam ga tako nalupao, da je je¬ 
dva otišao kući. 

Negovetić Otelo 4a Selska cesta 


ZAGONETKE 


NARODNE ZAGONETKE I PITALICE 

1) Crno skvrčeno — kuću čuva. 

2) Ima glavu i jednu nogu. 

3) Kotao vrije, a nitko ga ne pot¬ 
piruje. 

4) Kad se može voda u rešetu nositi? 

5) Koja su krila bez perja? 

6) Koji zanatlija mora biti najopre¬ 
zniji sa svojom robom? 

7) KOLIKO IH JE 

Muž i žena, brat i sestra, zet i šur¬ 
jak razdijelise šest jabuka. Svako je od 
njih dobilo po dvije jabuke. Pita se, ko¬ 
liko ih je moglo biti. 

8) LOGOGRIF 
F—e 

Stvar je sitna, riječ je kratka: 

Pas je ima — nema patka. 

Sad izmijeni prvo slovo: 

Svakoj plohi kraj je ovo. 


Opet mijenjaj slovo, prvo 
Pa ćeš dobit šumsko drvo! 

ODGONETKE 
zagonetaka iz 5 broja: 

1) Jelo u ustima i želucu; 2) Sito; 
3) Bič; 4) Jer ima perje; 5) Juha; 6) 
Zvono; 7) Rosa; 8) Oči; 9) Voda; 10) 
Urednik vam čestita Božić. 

Odgonetači: Horvat Zlata (1, 2, 
3, 4, 7, 8, 9, 10); Kinjerovac Dragutin 
(2, 3, 5, 7, 9); Sučević Momčilo iz Zr¬ 
manje (1, 5, 7, 8, 9); Nepotpisani (1, 5, 
6, 7, 8, 10); P'eroš Ivica (1, 4, 7, 8, 10); 
Mihelj Marica (1, 2, 3, 5, 7, 8, 9, 10); 
Kanački Stevan iz Pančeva (3, 7, 8, 9, 
10); Lončarec Ružica iz Josipdola (1 do 
10); Maroš Branko (2, 3, 4, 5, 7, 8, 9, 10). 
Kiler Franjo (1—10) 

Nagrađeni su: Horvat Zlata (ski¬ 
je); Kiler Franjo (25 boca Radenske) 

ODGONETKE 

zagonetaka iz kalendara »Dom i škola« 
za 1935-36 

1) Dijete, muž i starac; 2) Rasa; 3) 
Oči; 4) Kovač, jer stojeći kuje; 5) če¬ 
tvrtak; 6) Voda; 7) Ključić je s pismom 
dospio u škrabicu i kuharica niti je mo¬ 
gla do pisma niti do ključića; 8) Seljak 
je najprije napunio posudu od 5 1, a iz. 
ove je napunio posudu od 3 1 i ove 3 1 
izlio u svoju kantu, u kojoj je sad bilo 
6 1. One 2 1, što su ostale u posudi od 

5 1 izlio je u posudu od 3 L Sad je iz 

svoje kante napunio posudu od 5 1, a iz 
ove nalio 1 1 u posudu od 3 1 koliko je 
baš moglo stati u posudu od 3 1. Ove je 
3 1 salio u svoju kantu u kojoj je sad 

bilo 4 1, a u posudi od 5 1 bile su 4 1 

mlijeka. 

Odgonetači: Horvat Zlata (1, 2, 
3, 5, 6, 7, 8); Horvat Rožidar (7); Vitas 
Tihomil (1, 3, 5, 6, 7, 8); Petrović Ma¬ 
rija (1, 2, 5, 6, 7); Vuković Dragutin i 
Zdravko (1, 2, 5, 7, 8); Turner Anica iz 
Resničke Trnave, opć. Sesvete (1, 2, 3, 
5, 6, 7, 8); Bublić Josipa (1, 2, 3, 4, 5, 6); 
Jakšetić Ljerka iz Gabonjina na Krku 
(1, 2, 3, 5); Kralj Ivan (1, 3, 5, 6, 7, 8); 
Majer Franjo iz Vrapča (1, 3, 4, 6, 7, 8); 
Golubić Mijo iz Remetinca (1—8); Si- 
novčić Tomislav (1—7); Rajnović Mile¬ 
na (1, 2, 3, 5, 6 ,8); Popović Momčilo iz 
Vršca (1, 2, 3, 7); Peroš Ivica (1, 2, 3, 5, 
7, 8); Dražin Marinko iz Splita (1, 2, 3, 

5, 8); Gerašić Višnja (1, 2, 5, 6, 7, 8); 
Kezele Vjekoslav (1, 3, 4, 5, 6, 7, 8); Ki- 
rasić Dragutin (1, 2, 3, 5, 7, 8); Tljan 
Radoje iz Kostrene Siv. Barbare (1, 2, 3, 
6); Mihelj Marica (1, 2, 3, 5, 6); Ka- 
nački Štovan iz Pančeva (1, 3, 5, 6, 7, 8); 
Zlatić Hrvoje iz Stenjevca (1, 3, 5, 6, 7); 
Hendel Jeta (1, 2, 3, 5, 6, 7); Lončarec 
Ružica iz Josipdola (1,2, 3, 5, 6, 7, 8); 
Maroš Branko (1, 2, 3, 5, 6, 8); Franko- 
vić Ljerka (1, 2, 3, 5, 7, 8); Japunčić 
Nikola i Đurđica iz Gospića (1—8); Sa- 
vina Stjepan (1, 2, 3, 5, 7, 8); Dujmović 
Vera (1, 2, 3, 5, 7, 8); Paušner Ivan iz 
Krapine (1, 2, 3, 5, 6); Hoić Ivan iz Kra¬ 
pine (1, 2, 3,, 5, 6, 7); Balarin Ivo S : . iz 
Korčule (1, 2, 3, 5, 6, 8); Bagadur Habi- 
jan iz Varaždina (1, 3, 4, 5, 6, 7, 8); Ge- 
reš Kamila (1, 2, 3, 5, 6, 7); Dujmović 
Zora (1, 2, 3, 5, 8); škvorc Stjepan iz 
D. Stubice (1, 2, 5, 6); Fidermuc Zdenko 
iz Krapine 1, 2, 3, 7, 8); Deprato Stojan 
i Dušan iz Novog Vinodolskog (1, 2, 3, 

6, 7); Jakovljević Ivanka (1, 3, 5, 6, 7); 
Somborac Ljubica (1, 2, 5, 6, 7); Troj- 
nar Viktor (1, 2, 5, 8); Mohaček Ivica 
(1, 2, 3, 5, 7, 8); Vintezel Antun (1, 2, 


3, 6, 7); šimunić Milivoj (1, 2, 3, 5, 7); 
Iskra Branko (1, 2, 3, 5, 7, 8); Paladin 
Andrijana iz Korčule (1, 3, 5, 6, 7, 8); 
Martinac Kuzma iz. Korčule (1, 3, 5, 6); 
B-uždon Veljko iz Korčule (1, 3, 5, 7, 8); 
Bizjak Vladimir iz Šibenika (1, 2, 3, 4, 
5, 6, 7); Jakubovsky Jurica iz Splita (1, 
3, 5, 7); Penović Vitomir iz Bola, na Bra¬ 
ču (1, 3, 5, 6); Mirković Josip (1—8); 
šapirov Vladimira (1, 2, 3, 5); Belec 
Vladimir (1, 3, 5, 6); Smolčić Boris (1, 

2, 3, 5, 6, 7, 8); Vuglec Rudolf i Branka 
(1, 2, 3, 5, 6, 7); Večerić Zvonimir iz 
Kneginca (1, 3, 4, 5, 6, 7, 8); Pavešić 
Marija iz Međuraće (1, 2, 3, 5, 6, 7, 8); 
Bubeniček Miroslav (1, 2, 3, 6, 7); Bon- 
dy Mijo (1, 3, 6, 7); Učenice IV c razre¬ 
da jedne ž. osnov. škole u Zagrebu (Oi); 
Penny Viktorija (1, 2, 3, 6, 7); Jurašić 
Branko 1, 3, 5, 6, 7, 8); Kampuš Dragu¬ 
tin (1, 2, 3, 5, 6); Đrnčić Zlatko (1, 2„ 

3, 5, 6); Leček Stavko (1, 2, 3, 6); Palčić 
Marijan (1, 2, 5, 6); Obranković Milan 
(1, 2, 3, 6); Bartolome Đuro (1, 2, 3, 6); 
Lončarić Milan (1, 2, 3, 6); Keserić Cvi¬ 
jeta (1—8); Kirinić Blaž (1—8); Sečkar 
Vladimir (1, 2, 3, 6); Bzik Branko (1, 2, 
3, 6); Draščić Danijel (1, 2, 3, 6); Gar- 
boš Mihovil (1, 2, 3, 6); Horvat Franjo 
(1, 2, 3, 6); Martinić Vladimir (1, 2, 3, 
6); Cvenk Zvonko (1, 2, 3, 6); Lisički 
Stjepan (1, 2, 3, 6); Bubnjar Anton (1, 
2, 3, 6); šušnjić Leopold (1, 2, 3, 6); 
šimončić Andrij a (1—8). 

Nagrađeni su: Nikola i Đurđica 
Japunčić iz Gospića (fotoaparat); Mir¬ 
ković Josip (njihaljku); šimončić An¬ 
drija (25 boca Radenske); Golubić Mijo 
iz Remetinca (knjigu); Keserić Cvijeta 
(naliv pero); Kirinić Blaž (sat); Turner 
Anica iz Resničke Trnave (knjigu); Si- 
novčić Tomislav (knjigu); Kezele Vje¬ 
koslav (loptu); Hendel Jeta (knjigu); 
Lončarec Ružica iz Josipdola (knjigu); 
Hoić Ivan iz Krapine (skije); Bagadur 
Habijan iz; Varaždina (knjigu); Smolčić 
Boris (knjigu); Bizjak Vladimir iz Ši¬ 
benika (knjigu); Večerić Zvonimir iz 
Kneginca (knjigu); Pavešić Marija iz 
Međuraće (knjigu). 

Nagrade se dijele odi 10 veljače u 
upravi »Doma i škole«, Zagreb, Varšav- 
ska 16, priz. desno, između 12 i 13 sati. 
Nagrađenima izvan Zagreba šalju se na¬ 
grade poštom. 


NARODNE POSLOVICE 

Ko jedan put slaže, drugi put mu se 
ne vjeruje ako i istinu kaže. 

Ko rano ustaje, nikad se ne kaje. 

PEKARE V MIŠKO 

Prva domaća dječja opereta u tri slike 

Napisao: Ncugebauer Norbert, Uglazbio: Asić Milan. Instrumenti- 
xao: Prof. M. Kaso vić-C vij ić. Scenograf: Neugebauer Walter. Dru¬ 
gi nastup »Omladinskog kazališta«. 



Libretista: Neugebauer Norbert i k o ru¬ 
po ništa »Pekareva Miška« — Milan Asić 

život je opereta. Prava opereta. Sa¬ 
držaj mu može biti veseo, ali je često i 
tužan. 

Opereta je najbliža i naj pristu¬ 
pačnija ljudskom životu. Zašto da; 
se djeci prikazuju igrokazi u koji¬ 
ma se samo pripovijeda? U svakoj 
igri treba veselja. Budući da sam i 
ja bio dijete (a nema tome dugo), 
znadem posve tačno što djecu zabavlja. 
Najradije sam gledao kada glume moji 
vršnjaci a i sam sam mnogo puta »glu¬ 
mio«. No, uvijek mi je nešto manjkalo. 
Osjećao sam u svemu, što se nama, dje¬ 
ci, pružalo — neku prazninu — koju ja 
danas nazivam »muzika«. 

Držim da je ovaj mali uvod bio sa¬ 
svim na mjestu, jer Vam. želim nešto 
reći o opereti (igrokaz s pjevanjem uz 
glazbu) »Pekarev Miško«- koju 
sam ja napisao. Teško mi je kao autoru 
pisati o samoj opereti. Zato i toliko 
okolišim... 


što sam zapravo htio s njome reći? 
Nisam nakanio rješavati kakav pro¬ 
blem ili kakovo aktuelno pitanje. Ne! 
Htio sam samo da napišem nešto, što 
će uz lijepu muziku i ples zabavljati 
djecu. Na taj je sadržaj moj prijatelj 
Asić napisao muziku i tako je nastala 
opereta. Inspiriran sam jednim istini¬ 
tim događajem koji se dogodio pred 
nekoliko godina u jednom podravskom 
mjestu i to na raskrsnici sela i grada. 
Jasno je da se nije sve odigralo baš do¬ 
slovce onako kao što sam to ja napisao 
u svom »prvijencu«, ali prilično isto. 
Htio sam^ prikazati patnički život pe¬ 
karskog šegrta Miška koji proživi ju je 
različite neugodnosti. Da vam sve is- 
pripovjedim kako je bilo? Ili, ne, bolje 
ne! Najbolje će biti da ostanete znati¬ 
željni! Ali da bar donekle bude udovo¬ 
ljeno vašoj znatiželji, draga dječice, 
odaću vam, da u istom selu u kojem 
je Miško šegrtovao, postoje i dva faki- 
na: štefek i Jožica koji će vas do suza 
nasmijati. A oni su... ne, ne, to vam 
neću reći. Glavno je da, se sve dobro 
svrši. To je recimo sadržaj operete. A 
glazba? Napisao ju je moj najbolji škol¬ 
ski drug Milan Asić i to po svim pravi¬ 
lima velike operete, tako, da su uvaže¬ 
ni kritičari potvrdili da je to prva pra¬ 
va hrvatska dječja, opereta. 

Ta će se opereta davati u izvedbi 
našeg »Omladinskog kazališta« 
drugom polovinom mjeseca veljače. 
Glavnu ulogu Pekareva Miška igraće 
Zvjezdana Frlić koju već poznate iz 
»Ivice i Marice«. Osim nje igraće Miška 
i Josip Cerovski. štefeka i Jožicu igraće 
Josip Bregović i Walter Neugebauer. 
Osim njih igra još nekoliko djece iz os¬ 
novne škole J. J. Strosmajera. Pjevače 
djeca osnovne škole Petra Zrinjskog, a 
ples će izvoditi učenice osnovne škole 
Franje Račkoga. 

Koja će glazba svirati — to vam još 
neću odati, 

I kao što ste uživali gledajući vaše 
drugove, kako s Emilom i Gustlom na 
čelu hvataju tata, tako ćete uživati i 
pjevati zajedno s prestavljačima, pro¬ 
življavati radosne i žalosne trenutke 
Miškova života i konačno' — njegovu 
sreću. Neugebauer Norbert. 

odvija tako često u znaku ukočenog mi¬ 
šljenja i strahovitog generaliziranja a 
pedagoški ideal ostaje blijed i uzan. — 
Tako se moglo desiti, da neki današnji 
pedagozi kušaju izbaciti bajku iz dje¬ 
tinjeg života već u najranijoj dobi. — 
Tako se moglo desiti, da je nekima pe¬ 
dagoški ideal postao tako jednostran, 
te hoće da prije svega odgoje djecu da 
budu socijalna, ili praktična i sposobna 
za zvanje, ili nacijonalna, ili konfesijo- 
nalna. čak se išlo tako daleko, da se 
nastojalo uzgojiti djecu samo u duhu 
vanjskih potreba: na pr. onakove Inže¬ 
njere, kakovi su potrebni u tvornicama, 
koje se tek namjeravaju podići. A psi- 
hometrija^, nauka o mjerenju duše, tre¬ 
ba da kaže za što je tko sposoban. Kao 
da se može izmjeriti more i kao da nije 
sklonost i volja barem tako važna, 
kao i sposobnost za neki rad. —* A 
ljudske se sposobnosti mijenjaju, od časa 
do časa i uvijek nas iznova iznenađuju 
u nekom novom razdoblju živoga. 

Postoji i druga krajnost u pedago¬ 
giji: kaže se da valja svako dijete raz¬ 
viti individualno prema njegovim 
sklonostima, kojima treba dati potpunu 
slobodu. Tim, naravno, s jedne strane 
prestaje vodstvo pedagoga, a s druge 
se suviše zapada u specijalizaciju na 
štetu opće ljudskog. Ima i modernih dr¬ 
žava koje postavljaju zakone, prema ko¬ 
jima nije osnov pedagogije sloboda 
mišljenja nastavnika i učeni¬ 
ka, nego unapred utvrđene dogme, pa 
se tim đaci upućuju da postanu više 
stvari, nego ljudi. Sve to u posljednjoj 
liniji ovisi o pojedinim naredbama i in¬ 
strukcijama onih, koji odlučuju kao i 
o načinu provođenja. Jedno se mora 
istaknuti: Nekoć je bila religija, 

moćna i davala je smjer nastavi. Danas 



Oglas reg. pod S. Br. 23762 od 19. XI. 1934. 


je razvoj naučnog mišljenja došao tako 
daleko, da mnogi ljudi svoj stav prema 
svijetu i ljudima osnivaju samo na slo¬ 
bodnom mišljenju i iskustvu. Tim je 
nastala kriza, jer to slobodno' naučno 
mišljenje nije ni izdaleka još riješilo 
glavna čovjekova pitanja i nije moglo 
nadomjestiti ono, što je nekoć bila re¬ 
ligija. Ali i religija ne može danas ima¬ 
ti onu snagu i autoritet nad mišljenjem 
kakvu je imala nekoć, a da se to silom 
provede, značilo bi kočenje razvoja. 

(SVršiće se) 

Zagreb. 

Dr. Stanislav Župić. 


ZAGREBAČKA DJECA GOSTI KRALJEVSKE 

PORODICE 


Svake se godine slavi u našem Kra¬ 
ljevskom dvoru svečanost Materica, ali 
nijedanput nije ta svečanost bila pro¬ 
slavljena na način kao ove godine. 

Njegovo Veličanstvo Kralj Petar II 
želio je, da na svečanosti Materica u 
Kraljev, dvoru ljetos prisustvuju pored 
siromašne djece iz Beograda, također 
djeca iz . svih sjedišta banovina. Iz za¬ 
grebačkih škola odabrano je petero si¬ 


romašne, a valjane djece, đaka IV raz¬ 
reda osnov. škole, dvije djevojčice i tri 
dječaka i to: Krušelj Anka, s Botićeva 
trga, Gavrilović Jelka sa Selske ceste, 
Velički Stanko s Ivkančeve škole, Mi- 
lanković Đuro s Bogovićeve škole i Ki- 
rin Mijo s Trojanske škole. 

Potpisana je odlukom Prosvjetnog 
odjeljenja Banske uprave Savske bano- 

vine određena kao pratilica navedene 
djece. 

Krenulo se na put u subotu 28 de¬ 
cembra prošle godine brzim vlakom o 
podne, za koji smo djeca kao i ja do¬ 
bili besplatnu kartu II razreda. 

Stigosmo zdravi navečer u Beograd 
gdje je posebni odbor djecu dočekao i 
razmjestio po obiteljima beogradskim. 

Drugi dan 29 decembra u nedjelju 
ujutro bilo je nadarivanje djece i raz¬ 
gledanje Beograda autobusima koje je 
svoj djeci — kako onoj iz Zagreba tako 
i iz svih banovina — stavio na raspo¬ 
loženje grad Beograd. 

O podne je bio ručak u Oficirskom 
domu u Zemunu, koji je na djecu i na 
mene ostavio vanredan utisak — koliko 
glede dočeka, toliko glede podvorbe. Svi 
su se prisutni natjecali da djeci — go¬ 
stima Kraljevima — učine boravak u 
Beogradu ugodnim i nezaboravnim. Po¬ 
slije podne bila je sama svečanost Ma¬ 
terica u starom Kraljevskom dvoru, 
kamo smo dovezeni autobusima. 

Ne može se opisati radost djece kad 
su dobila od Njihovih Veličanstva: Kra¬ 
lja i Kraljice, te prinčeva — darove 
bonbone, voće i druge slatkiše — koje 
su iz njihovih ruku primali. Mala An- 
ka Krušelj iz Zagreba bila je sretna, 
što ju je Njezino Veličanstvo Kraljica 
dvaput nagovorila, a mala je bistro i 


jasno odgovorila, što se Njezinu Veli¬ 
čanstvu očito sviđalo. 

Ja sam tom prilikom Njezinom Ve¬ 
ličanstvu izrazila zahvalnost skrbnika 
odnosno roditelja ovo petero djece iz 
Zagreba, što su mogla svečanosti Mate¬ 
rica prisustvovati. 

Po svršenoj svečanosti bila su djeca 
podvorena čokoladom i kuglofom, a po¬ 
tom otpremljena automobilima u do¬ 
move obitelji, gdje su otsjela, da se 
oproste. 

Taj je oproštaj bio nada sve srda¬ 
čan, te su djeca i od tih obitelji dobila 
darova ne samo za sebe, nego i za svo¬ 
ju manju braću. 

Neke su obitelji htjele djecu zadrža¬ 
ti i preko pravoslavnih božičnih praz¬ 
nika, ali to* nije bilo moguće, jer se ne 
bi imala s kime vratiti u Zagreb. — 
Dana 30 decembra u ponedjeljak u pol 
10 sati prije podne krenula sami s dje¬ 
com brzim vlakom iz Beograda u Za¬ 
greb, kamo sam prispjela u 17 sati. 

Cijelim putem bili smo djeca, a i ja 
— oduševljeni pažnjom, koja nam je 
svagdje kao Kraljevskim gostima dava¬ 
na, Naročita pak bila je velika srdač¬ 
nost Njegova Veličanstva Kralja, Kra¬ 
ljice i ostalih članova Kraljevskog do¬ 
ma, kojom smo u Dvoru bili dočekani i 
ispraćeni. 

Zagreb, januar 1936. 

Hitrec Jelka, učitelj ica. 


UPUTE ZA RAD ZAJEDNICA DOMA I ŠKOLE 


Da bi zajednice tokom školske go¬ 
dine mogle razviti što veću djelatnost, 
dostavljamo svima zajednicama slije¬ 
deće 

UPUTE: 

Glavni zadaci zajednica treba da 
budu: 

1) da traže puteve za upoznavanje i 
zbliženje doma i škole, roditelja, djece 
i nastavnika; 

2) da upoznavaju roditelje s ciljem, 
životom i potrebama škole, osobito nje¬ 
zinim reformnim pokušajima, i novim 
metodama rada; 

3) da razvijaju kod roditelja smisao 
za dobar odgoj djece; 

4) da pruže mogućnost i nastavni¬ 
cima da upoznaju prilike pod kojima, se 
djeca odgajaju u svom domu. 

Ti će se zadaci postići: 

a) Tijesnom suradnjom roditelja i 
nastavnika. Roditelji neka se bar svaka 
dva mjeseca propitaju za uspjeh i na¬ 


predovanje svoje djece u školi, a na¬ 
stavnici neka po koji put posjete i koju 
roditeljsku kuću i upozore kod same 
kuće roditelje na nedostatke koje su 
opazili kod odgoja njihove djece. 

b) Roditeljima treba držati predava¬ 
nja o radu u školi; o školskim refor¬ 
mama; o životu djece u školi; o meto¬ 
dama rada; o ciljevima škole rada; o 
svrsi osnovne nastave i principima na 
kojima se ta nastava osniva; o odgoju 
djece. Isto tako mogu i roditelji držati 
predavanja o njihovim pogledima na 
školu i metode odgoja. 

Daljnji su zadaci zajednica: 

1) Da materijalno potpomažu samu 
školu i siromašnu školsku djecu. 

2) Rad na socijalnom i karitativnom 
polju. 

3) Rad na prosvjetnom polju. 

Za taj rad potrebna su i stanovita 
financijalna sredstva. Ta će se sredstva 
namaknuti: 

a) članarinom, 

b) dobrovoljnim prilozima, 

c) ulazninama od raznih priredaba, 

d) sabirnih akcija (novac, stare 
knjige, odijela). 

Svi se gore navedeni zadaci mogu 
svrstati u dvije grupe i to: 

1) U one zadatke, kod kojih imaju 
glavnu riječ sami nastavnici; 

2) U one zadatke, kod kojih imaju 
da vode glavnu riječ roditelji. 

Prema toj podjeli rada dijele se opet 
ti zadaci: 

A) U one zadatke, koje trebaju da 
rješavaju samo pojedini nastavnici sa 
svojim razredom i roditeljima djece iz 
svog razreda (razredna zajednica). 

B) U one zadatke, koje trebaju da 
rješavaju svi nastavnici jedne škole za¬ 
jedno s roditeljima djece cijele škole. 

C) U one zadatke, koje trebaju da 
rješavaju sami nastavnici, i u 

D) One zadatke ,koje mogu rješavati 
sami roditelji. 

Iz dosadan je prakse, a i s pedago¬ 
ških razloga, najidealniji je rad s poje¬ 
dinim razredom, jer on povezuje rodi¬ 
telje i učitelja jednog razreda. Rad je 
tu intimniji. Za postignuće glavnih ci¬ 
ljeva zajednica potrebni, dakle, u pr¬ 
vom redu redoviti razredni sastanci. 
Cijeli teret rada ima tu da snosi uglav¬ 
nom nastavnik. Prvi sastanak treba da 
bude posvećen upoznavanju roditelja s 
nastavnikom. Na tom će sastanku uči¬ 
telj saopćiti roditeljima sve mane koje 
je primijetio kod pojedinog učenika. On 
treba, tako reći, da iznese pred roditelje 
fotografiju njihove djece onakvu kakva 
uistinu izgleda, bez poljepšavanja i bez 
retuša. Treba upozoriti roditelje ne sa¬ 
mo na mane djece, nego i 11 a sve nji¬ 
hove sposobnosti (n. pr. ima dara za 
crtanje, za glazbu, za glumu, za raču¬ 
nanje itd.). Osobito treba da istakne 
tipične mane, duševne defekte. Prigo¬ 
dom prvog sastanka može se pokazati 
roditeljima i školska zgrada, njezin ure¬ 


đaj, zbirke, knjižnica, kupaonica, oso¬ 
bito u novim zgradama u kojima se na¬ 
lazi sav moderni komfor. Treba upozo¬ 
riti roditelje na nedostatke u zbirkama 
i time ih potaknuti, da zajednica nešto 
pridonese za upotpunjenje raznih zbirka 
i knjižnice. 

Na tom se prvom sastanku mogu i 
održati kraća predavanja iz slijedećih 
tema: Sa vremena učila, Metodičke upu¬ 
te roditeljima za pojedine predmete, 
Domaći rad djece i pomaganje roditelja, 
Naročite sposobnosti djece, Djeca i slu- 
žinčad, Djeca i kino itd itd. 

Da bi nastavnici imali uvijek pri ruci 
potrebna predavanja, Savez će raspisati 
jedan natječaj za izradu više predava¬ 
nja, pa ćemo onda ta predavanja do¬ 
staviti školama, odnosno zajednicama 
na njihov zahtjev. 

Zajednice treba da organiziraju i 
predavanja liječnika. Koja zajednica 
želi kakvo higijensko predavanje, neka 
se obrati na Higijenski zavod na g. dr. 
Rasuhina. To mogu biti predavanja o 
dječjim bolestima, ishrani djeteta, školi 
i higijeni, higijeni stana, vodi, mlijeku, 
zaraznim bolestima, utjecaju puberteta, 
individualnoj psihologiji, ishrani bo¬ 
lesnog djeteta, duševnim defektima 
djece, itd. itd. 

Predavanja mogu držati i roditelji, 
osobito ako su liječnici ili kakvi drugi 
stručnjaci. To mogu biti predavanja o 
štednji, o zadrugarstvu, o športu, soci¬ 
jalna pitanja, zaštita od neprijateljskog 
napada iz zraka, crtice iz povijesti, o 
umjetnosti, književnosti, kazalištu, itd. 
itd. 

Opširnija se predavanja za roditelje 
mogu prirediti u školskim dvoranama, 
kao na pr. u Zagrebu na Kaptolu ili 
Varšavskoj ulici. U pomanjkanju dvo¬ 
rana neka se ta predavanja drže u po¬ 
jedinim razredima samo za roditelje 
jednog razreda. 

(Svršiće se) 


0 D G 0 J N 0-P R 0 S V J E T N I RAD 


ZAVRŠETAK JUBILARNE SVETO- 
SAVSKE GODINE 

Crkvena-školske svečanosti uz veliko 
sudj elovanj e građanstva 

Svetosavska školska svečanost svake 
je godine tako posjećena, da dvorana u 
Bogovićevoj ulici, gdje se održava ne 
može da primi sve učesnike, pogotovo 


ove je godine na Svetosavskoj školskoj 
svečanosti, koja je bila posvećena za¬ 
vršetku Svetosavske godine o 700-go¬ 
dišnjici smrti Sv. Save, vladala upravo 
nevjerojatna stiska, jer je nagrnulo da¬ 
leko više naroda, nego je dvorana mo¬ 
gla primiti. Najprije je u Preobražen- 
skoj crkvi mitropolit g. Dositej služio 
arhijerejsku liturgiju uz veliku asisten- 

čiju, a onda je, po starom običaju, po¬ 
šla litija iz crkve u školsku zgradu i to 
u dvoranu Pravoslavne srpske crkvene 
općine u Bogovićevoj ulici 7. Litiju je 
promatralo mnoštvo svijeta. 

Na svečanost došli su ban dr. M. Ko- 
strenčić, generali gg. Jurišić, Damjano- 
vić, Hristić i Kostić s gospođama, za¬ 
tim načelnik prosvjetnog odjeljenja dr. 
Ivan Kasumović, senator g. Jovo Banja- 
nin, bivši ban dr. šilović, starokatolički 
biskup g. Kalođera, pretsjednik srpsko- 
pravoslavne općine g. Kalember, na¬ 
stavnici visokih, srednjih i osnovnih 
škola, nadzornici, pretstavnici brojnih 
društava i dr. 

U 10.30 prije podne započeo je čin 
vodoosvećenja i sječenja kolača, kod 
čega je pjevao zbor djece državne os¬ 
novne škole Kralja Petra, Velikoga Oslo¬ 
bodioca. Slavski kolač su presjekli mi¬ 
tropolit g. Bositej, pretsjednik Zajedni¬ 
ce doma i škole g. Stanoje Mihaldžić i 
učenik IV razreda željko Ličina. 

Mitropolita je održao vrlo lijep go¬ 
vor, u kome je istakao da je prošle go¬ 
dine na ovaj dan proglasio početak sve- 
tosavske godine o 700-godišnjici smrti 
Sv. Save, a. na današnjoj svečanosti 
proglašuje završetak svetosavske jubi- 
larne^ godine, čestitao je svima slavu, a 
naročito nastavnicima i učenicima svih 
naših škola. 

Ravnatelj škole g. Jovan Miloj evic 
pozdravio je kao- domaćin sve prisutne, 
te pročitao blagoslov Nj. Sv. patrijarhe 
Varnave. Protumačio je zatim program, 
koji je sastavljen od četiri dijela: 1 Sv. 
Sava; 2 Tri svetinje (Bog, Kralj i Dom) 
3 Naša snaga; 4 U spomen 100-godiš- 
njice smrti velikog narodnog guslara- 
pjesnika Filipa Višnjića. 

Prešlo 1 se na prvi dio programa, u 
kojem su školska djeca vrlo lijepo reci¬ 
tirala, skladno pjevala i krasno preda¬ 
vala izazvavši kod publike općenito odo¬ 
bravanje. 


SPECIJALNA TRGOVINA RUČNIH RA¬ 
DOVA I C. M. S. PRIBORA 

KUREŠEVIĆ - ZAGREB 

Pavla Radića ulica 5 — Telefon 2005 
Preporučujem bogati izbor vune, svile, 
konca, školskog pamuka, naveza, jute, — 
Stramina kongrea, staro-njemačko platno 
itd., te sve, što učenice trebaju UZ ZNAT¬ 
NI POPUST. — Posebni odio za PRECR¬ 
TAVANJE (VORDRUCK) endlanje, ažuri¬ 
ranje, vezenje itd. 

RAZGLEDAJTE MOJE IZLOGE! 


školska, djeca bila su upravo izvrsno 
uvježbana. Buran, spontani pljesak pro¬ 
valio je u času, kad se u narodnom odi¬ 
jelu pojavio đak Državne obrtne škole 
Ante Ušljebrka, te uz gusle zapjevao 
Višnjićeve narodne junačke pjesme, do¬ 
davši i jednu svoju: »Pjesma otadžbi¬ 
ni«. Kad je zbor iškolske djece pjevao 
pjesmu »Hajduk Veljko«, naročito se 
dopao lijep glas soliste učenika Kuku- 
lja. — I sokolići su bili svesrdno po¬ 
zdravljeni. Sokolska vježba »Naša sna¬ 
ga« odlično je izvedena. — Sokolskom 
vježbom upravljala je Mira Beličević. 
Zborom djece osnovne škole (troglas¬ 
no) upravljao je učitelj g. Svetislav 
Cvejić, a ostalim dijelom programa 
upravitelj g. Jovan Milojević. Ovoj tro¬ 
jici treba zbilja čestitati na vanredno 
uspjeloj proslavi. G. Milojević je naro¬ 
čito pazio na čistoću jezika tako da su 
djeca govorila, i recitirala onako kako 
treba da to zvuči. 

Svetosavska je slava proslavljena još 
na osn. školama u željezničarskoj koloni¬ 
ji, u Draškovićevoj ul. i na Selskoj cesti. 

PROSLAVA ŠTROSMAJEROVA DANA 

Proslavljajući svoj godišnji društveni 
dan na dan godišnjice smrti veliko na¬ 
šeg narodnog prosvjetitelja biskupa Jo¬ 
sipa Jurja štrosmajera, 4 februara o. 
god., društvo »Jedinstvo« poziva sve 
svoje članstvo na svečanu društvenu 
akademiju koja! će se održati navede¬ 
noga dana u Zagrebu u 10 i po sati u 
dvorani osnovne škole J. J. štrosmaje¬ 
ra, u Var savskoj! ul. 16, ovim raspore¬ 
dom: 

1) Fretsjednik otvara akademiju. 

2) Svečani govor Ljudevita Krajači- 
ća o životu i radu slavljenika. 

3) Osnovna škola Josipa Jurja štros¬ 
majera izvodi program.: 

»Tebi« (Josip Rukavina) — pro¬ 
slov učenika osnovne škole. 

»O narodnom jedinstvu« (iz. govo¬ 
ra J. J. štrosmajera) — govori 
učenica osnovne škole. 

»Slava štrosmajeru« (Vinograd¬ 
ski) — prikazuju učenici i uče¬ 
nice osnovne škole. 

»Himna štrosmajeru« (Franjo Lu¬ 
čić) —« pjeva zbor djece osnov¬ 
ne škole. 

Poziva se sve društveno članstvo da 
ovoj akademiji prisustvuje u potpunom 
broju. 

Osnovna škola J. J. štrosmajera uče¬ 
stvuje blagonaklono u ovoj društvenoj 
proslavi. 

Pr ets j ednik: Taj nik: 

Jovan Milojević Stjepan Kren 

BOŽIČNE SVEČANOSTI U ZAGREBAČ¬ 
KIM OSNOVNIM ŠKOLAMA. 

Već sam jedanput kazao da- osnovna 
škola nije univerza, niti strogo naučni 
zavod. I tko je takovom tretira taj čini 
neoprostivu griješku. T'a u nju polaze 
djeca u najranijoj svojoj mladosti u 
kojima vibrira život punim tempom i 
zaustavit im tu vibraciju značilo bi 
oduzet im onaj najpotrebniji životni 
eliksir koji im je toliko potreban za 
njihov dalnji razvitak. Ne zatvarat ih 
u mračne rake suptilne znanosti, već 
dati im života i prilike da veseljem; i 
radošću u njemu stječu svoje emocije, 
Zato je hvalevrijedno što se u monoto¬ 
ni školski rad unašaju časovi radosti 
što se ponajbolje postizava malim škol¬ 
skim svečanostima koje su, kanda, baš 
najaktuelnije o Božiću, tom najvećem 
blagdanu kršćanskih naroda. I većina 
zagrebačkih osnovnih škola, je to učini¬ 
la i ove godine što se ima držim, kao 
jedan plus u njihovu radu tretirati i 
posebno istaći. 

Od većih i istaknutijih priredaba bile 
su one na Kaptolu, Jordanovcu, Laš- 
čini i Draškovićevoj ulici. Nekoje su 
škole dale takove svečanosti već o sv. 
Nikoli. I u koliko bi bilo nekima prigo¬ 
vora, moramo ipak lojalno priznati da 
su sve točke kod sviju priredaba bile 
izvedene precizno, s puno čara i razu¬ 
mijevanja. Pjevanje je bilo svagdje od¬ 
lično, i ako ne razumijem da se može 
pjevati nova božična pjesma »Naro¬ 
di o se...« na staru melodiju »N a- 
rodil . . .« Možda je to bila samo ti¬ 
skarska pogreška. U tom slučaju ruke 
k sebi! Na Laščini davao se igrokaz 
»Tri kralja« od Gaona. Izvedba je bila 
odlična što se ima pripisati u pohvalu 
odličnom režiseru gđi. B o š n j a k. Isti¬ 
ni za volju moram istaći da nije glu¬ 
mačkom rutinom dosegla izvedbu »Emi¬ 
la i dedektivi« koja je pretstava dana u 
kazalištu pred Božić po Savezu zajedni¬ 
ca doma i škole. Nju je režirao i vjež¬ 
bao profesionalac g. Leljak; koijemu 
svaka čast u njegovom nastojanju i 
uspjehu. Na koncu »Emil i dedektivi« 
davani su u kazalištu sa svim dekorom, 
dok su »Tri kralja« davani na pozorni¬ 
ci a hoc skalupljenoj bez najpotrebnijih 
rekvizita, što treba uzeti u obzir. 

Pevalek 

SOCIJALNO KARITATIVAN RAD ZA¬ 
JEDNICE DOMA I NARODNE OSNOV¬ 
NE ŠKOLE NA KAPTOLU U ZAGREBU 

Kao što svake godine tako je i ove, 
upravljen karitativan rad Zajednice do¬ 
ma i škole, našim siromašnim roditelji¬ 


ma i njihovoj djeci. Požrtvovnim elanom 
pod vodstvom pretsjednika Zajednice 
g. Jagatića Nikole, pregnule su bri¬ 
žne majke da u zajednici svih ljudi koji 
su dobre volje donesu mir i zadovolj¬ 
stvo u domove naših, siromašnih mali¬ 
šana prigodom dana Spasiteljeva na¬ 
ređenja. 

Potpretsjednica Zajednice gđa šikić 
Gustika poznata u našem građanstvu sa 
požrtvovnog rada i u drugim humanim 
ustanovama grada Zagreba, sakupila je 
oko sebe za sabirnu akciju plemenite i 
požrtvovne majke naše Zajednice, da 
zajedničkim nesebičnim radom za bijed¬ 
ne i zaboravljene prikažu božično drvce 
u obliku darivanja toplom obućom i 
odjećom. 

Odbor uz potpretsjednicu gđu šikić 
Gustiku, te tajnika Zajednice g. Dumi- 
ć a i blagajnice gđe Granec Kru- 
noslave, sačinjavale su gđe: Belas Ma¬ 
rija, Biškup Mimica, Bublik Ma¬ 
rija, B e 1 o b r k Dragica, Braniča 
Franka, Brezina Karla, Cvitković 
Katinka, Cr n k o v i ć Marija, F e 1 j a 
Zora, Franetović Marija, Grube- 
šić Darinka, Hartl Tea, Hrvoj Mi¬ 
ra, Heruc Francika, Hrnčić Ljubi¬ 
ca, I v a n č i ć Milka, K e r h i n Mira, 
Krem Elsa, Magdić Jelka, Mihac 
Vera, Piljić Ljubica, Petek Slavica, 
Panić Alma, Presiček Marija, P i- 
h 1 e r Hermina, šega štefica, š t i t i ć 
Irma, S 1 o v e c Marija, š i m un a c i 
Anka, Volanšček Vilma i Zambe- 
li Magđa, 

Dozvolom Uprave policije započelo je 
živom akcijom sabiranje u području ra¬ 
jona Kaptolske škole. Mora se naglasiti 
da je i ovaj put naše građanstvo, naši 
roditelji bez razlike izdašno u svakom 
pogledu podupiralo tu požrtvovnu akci¬ 
ju. Napose velik je broj novčanih zavo¬ 
da, industrijskih poduzeća, veletrgovina 
koji su saznavši za tu akciju pristupili 
svojom potporom da se siromašnima po¬ 
mogne i da se izvrši čin najljepše mo¬ 
litve u djelu milosrđa. 

Ističemo zajedničko priznanje svih go¬ 
spođa u toj akciji, da je u tom jednako 
požrtvovnom radu gđa potpretsjednica 
šikić Gustika bila najsretnije ruke i 
najviše doprinijela u svom nastojanju 
da u svoj svojoj skromnosti pojača tu 
akciju. 

U roku od tri tjedna sabrana je po 
našim plemenitim majkama, koje su 
preuzele tu tešku, požrtvovnu, a često 
puta od neosjećajnih ljudi i neugodnu 
žrtvu, svota od 12.000 dinara (dvanaest 
tisuća dinara) u novcu, a u robi vrijed- 

nost od 3.000 dinara (tri tisuće: sukno, 
platno, obuća, odjeća, drva, slatkiši). 
Ukupna svota te akcije za darivanje iz¬ 
ražena je u svoti od 15.000 dinara (pet¬ 
naest tisuća). 

Konstatirati je, da je prinos od lanj¬ 
ske godine bio za 50 posto veći, što znači 
da je Zajednica doma i škole dobro 
shvaćena, da ju građanstvo želi i podu¬ 
pire i da intencije oko osnutka tih Za¬ 
jednica u gradu Zagrebu odbacuju vrlo 
pozitivne rezultate svagdje i da u znat¬ 
noj mjeri idu uporedo sa socijalnim 
otsjekom poglavarstva grada Zagreba, 
oko pregnuća za zbrinjavanje siromašne 
školske djece. 

Dana 22 decembra 1936 priređena je 
božična svečanost i darivanje kojemu 
je prisustvovalo naše građanstvo u 
ogromnom broju želeći da svaki u svom 
osjećanju bude sudionikom onog zajed¬ 
ničkog božičnog veselja nevine dječice. 
Uz program božične dječje radosti ko- 
jegsu uz skladno pjevanje izveli učenici 
i učenice, mnogo se oko orosilo, a trepet 
svjećica sa zelenog bora razbacivao je 
svoj kristalni refleks, koji je u duši pri¬ 
sutnih afirmirao utjehu i radost da je 
djelo milosrđa u darivanju bijednih i 
zaboravljenih najljepša molitva i smi¬ 
renje pjesme: Svim na zemlji mir, ve¬ 
selje ... 

Prikaz »Božični čari« upotpunio je 
ono toplo zajedničko osjećanje kojim su 
bili svi povezani zadahom svete Badnje 
noći. Mali umjetnici dječjeg prikaza: 
Harambašić Hrvoje, Brezina Dagmar, 
Kerhin Ajka, Habunek Nevenka i Ifelf- 
man Tea ubrali su pljesak radosnih ro¬ 
ditelja. U to odobravanje uključeno je i 
priznanje gđi učiteljici Granec Kru- 
noslavi koja je i ovaj put dala zamaha 
svom umjeću u toj dječjoj radosti. 

Marni nastavnici i nastavnice pristu¬ 
pili su na poziv »Božićnjaka« (Helfman 
Tea) i porazdijelili okićene borovim 
grančicama, pripravljene darove. 

Nadareno je preko 180 siromašne dje¬ 
ce toplom odjećom i obućom, slatkiši su 
se za čas rasplinuli u ručicama te dje¬ 
čice. 

Užareni obrazi i orošene oči siromaš¬ 
ne djece i roditelja u božičnom veselju 
odavale su svojim dubokim pogledom 
zahvalnost svima onima koji su u tom 
plemenitom i požrtvovnom radu i dje¬ 


lovanju našli najispravniji put ljudske 
sreće, mira i veselja. 

Svima darovateljima je to najiskreni¬ 
ja hvala, a ponos i čast našim plemeni¬ 
tim majkama, koje su u toj humanoj 
akciji dale izraza svojih najplemenitijih 
osjećaja za bližnjega svoga, za bijedne, 
siromašne, a to je najbogatiji poklon 
ljudske duše. Kaptolski. 

NIKOLINJE I BOŽIĆNICA NA ŽENSKOJ 
OSNOVNOJ ŠKOLI KRALJA TOMI¬ 
SLAVA, NOVA CESTA 

Dne 5 decembra priredila je ženska 
osnovna škola Kralja Tomislava Niko- 
linjsku proslavu u kojoj su sudjelovali 
svi razredi. Uz deklamacije otpjevan je 
karišik narodnih pjesama, te izveden 
prigodan igrokaz. Velika dvorana Omla¬ 
dinskoga doma na Knežiji bila je dup¬ 
kom puna roditelja i prijatelja škole, a 
bio je prisutan i čitavi odbor Zajedni¬ 
ce doma i škole na čelu sa g. pretsjed- 
nikom P'asarićem. Svi prisutni pratili 
su živim interesom čitav program, a sve 
točke ispisale su same učenice te ukra¬ 
sile prigodnim ilustracijama. Iza same 
priredbe održan je skupni roditeljski 
sastanak, na kojem je ujedno bio do¬ 
govor za slijedeću priredbu: Božićnicu, 
čista dobit Nikolinjske proslave nami¬ 
jenjena je dijelom za nabavu potrebnih 
stvari učenicama, a dijelom za putova¬ 
nje svršetkom školske godine. 

Dne 21 decembra priređena su raz¬ 
redne božične svečanosti u kojima su 
bila zaposlena sva djeca. Svaki pojedi¬ 
ni razred imao je božično drvce i šta- 
licu koju su izradile same učenice, te 
izvele program koji su same uvježbale, 
a dijelom i sastavile. Po svršetku raz¬ 
rednih svečanosti sabrala se sva, najsi¬ 
romašnija djeca kojima je priređena 
Božićnica. Na okupu se našao čitav zbor 
ženske škole i sve odbornice. Iza krat¬ 
koga programa bilo je dijeljenje darova 
koji su uglavnom sabrale same gospođe 
iz odbora. One su i dijelile i primile to¬ 
plu hvalu upraviteljice škole, kao i sa¬ 
me darivane djece. Dužni smo da i na 
ovome mjestu izrazimo priznanje po¬ 
žrtvovnome odboru Zajednice doma i 
škole, koji svakom, zgodom iskazuje ve¬ 
liko razumijevanje i pomoć za dobrobit 
školske mladeži. Te dvije lijepe sveča¬ 
nosti još čvršće su povezale učiteljski 
zbor sa agilnim odborom i s radošću, i 
nadom u uspjeh nastavlja se rad škole 
i doma u novoj godini. 

ZDIŠ U GORNJEM GRADU TRAŽI 
NOVU ŠKOLSKU ZGRADU 

Zajednica doma i škole Augusta še- 
noe u Gornjem gradu izradila je i pre¬ 
dala pretstavku gradonačelniku g. Er- 
beru za gradnju nove škole, Pretstavku 
je predalo odaslanstvo u kom su bili 
članovi zajednice: gg. dr. Spevec, dr. 
Vuletić, Pajk, gđe Ferić i Sokolić. Pret- 
stavka glasi: 

Na sjednici Zajednice doma i škole 
Augusta šenoe u Gornjem gradu, Opa¬ 
tička 22, 30. XI. 1935, stvoren je zaklju¬ 
čak, da se od gradskog poglavarstva za¬ 
traži gradnja nove osnovne škole u Gor¬ 
njem gradu. 

Razlozi koji su doveli roditelje i uči¬ 
telj stvo do ovoga zahtjeva jesu neobo¬ 
rivi i potreba nove škole je potpuno sa¬ 
zrela. Zgrada, u kojoj je rečena osnov¬ 
na škola, nije nikada ni građena za ško¬ 
lu već su se silom prilika u nju smješta¬ 
la djeca, koja su se po ulicama skitala. 
Godine 1776 opet silom prilika bila je 
u zgradi otvorena učiteljska škola, ali 
dok je ta narasla na tri razreda s vje¬ 
žbaonicom pokazala se zgrada kao ne¬ 
podesna za učionu i ti tako zvani »pre- 
parandijalni« tečajevi bili su preseljeni 
u Medulićevu ulicu. 

Kako je Gornji grad trebao iza toga 
osnovnu školu smještena su 1892 četiri 
dječačka razreda opet u zgradu »Popov 
turen«. Poslije je škola proširena sa če¬ 
tiri djevojačka razreda i u tu svrhu upo¬ 
trebi jene su i sobe koje su podesne sa¬ 
mo za spremanje starih spisa, a ne za 
djecu, ali u kojima su djeca još i danas. 

Djeca Gornjeg grada kao da su osu¬ 
đena na gubitak očinjeg vida i zdrav¬ 
lja u tim već mnogo puta stručno do¬ 
kazano nehigijenskim sobama, dok nji¬ 
hovi drugovi i drugarice u novim goto¬ 
vo staklenim palačama uživaju i svi¬ 
jetlo i zrak kolikogod im je potrebno za 
zdrav tjelesni razvitak. 

U novim školskim palačama sjede 
djeca u svijetlim razrednim dvoranama, 
a u Gornjem gradu djeca jednako broj¬ 
nih razreda guše se u mračnim sobama, 
dok liječničke statistike dokazuju da 
jedva 5 posto ima normalan vid. 

škola u Gornjem gradu uz te nehigi¬ 
jenske sobe nema ni dvorišta gdje bi se 
djeca barem za odmora mogla nadisati 
i progibati. Hodnici su tako uski, da sa¬ 
mo po jedan razred može da na odmor 
izađe, ali ni taj ne može ni da pomisli 
o igri ili skakanju. 

Dvorane za gimnastiku i za priredbe 
škola nema, premda je ta prema »novoj 
školi« od velike potrebe. 

Zgrada ova ima samo vodovod u 
prizemlju, pa to nije potrebno ni tuma¬ 
čiti da i to povećava njezinu nepodes- 
nost za svrhu kojoj ima još i danas da 
služi. 


Već i radi smještaja ove zgrade na 
vrlo prometnom zavoju traži se grad¬ 
nja nove škole koja neće svojim smje¬ 
štajem bacati svoju djecu u životnu po¬ 
gibelj. 

Sve ovo navedeno, a i sve što se nije 
navelo dokazuje, da je potreba nove 
škole neizbježiva, a i neodgodiva. 

Kako je već neposredno pred svjet¬ 
ski rat gradsko- poglavarstvo odlučilo u 
Gornjem gradu podići školu, a potrebna 
svota bila unesena u proračun, to je 
već i tim samo dokazalo potrebu zgrade. 

Konačno veliki dokaz da je zahtjev 
roditelja i učiteljstva opravdan doka¬ 
zuje činjenica da im se svaka molba 
koju podnesu Gradskom poglavarstvu 
da se ublaže higijenske potrebe vraća 
neuvažena s motivacijom da se u tu 
staru zgradu ne može ništa investirati, 
jer je to i tako ne bi svrsi zgodnom 
učinilo. 

Dokazano je dakle da zgrada nije 
za školu, da se u tu svrhu ne može po¬ 
praviti, pa, je logično iz, toga da rodi¬ 
telji i učitelj stvo Gornjeg grada traže 
s pravom za svoju djecu novu školsku 
zgradu od 8 razreda koja svojom čed- 
nošću treba da odgovara Gornjem gra¬ 
du i kojoj će odgovarati ime velikoga 
Hrvata, književnika i ljubitelja staroga 
našeg Zagreba — Augusta šenoe. 

Sokolić Anka 

tajnica »Zajednice doma i škole 
Augusta šenoe«. 

OSNOVANA ZDIŠ na DRŽ. Ž. OSN. 

ŠKOLI KRALJICE MARIJE NA 
SELSKOJ CESTI 

Na 8 prosinca 1935 održan je sasta¬ 
nak roditelja na Drž. ženskoj nar. školi 
Kraljice Marije u Zagrebu na Selskoj 
cesti. Svrha je sastanka bila, da se 
osnuje i na toj školi Zajednica doma i 
škole, što su svi roditelji kao i nastav¬ 
nici u opširnoj diskusiji istakli kao po¬ 
trebno i korisno za uspješan odgoj dje¬ 
ce. čim su roditelji i učitelji jednogla¬ 
sno stvorili zaključak, da se osnuje za¬ 
jednica, pristupilo se čitanju pravila 
koja su uz neke promjene i prihvaćena. 
Najvažnije su promjene u pravilima, 
koja su za sve zajednice ista, da do¬ 
brotvor plaća 100 d, članarina 1 d ili 
ni to za sasvim siromašne roditelje 
i t. d. Izabran je ovaj privremeni odbor: 
Pretsjednik Dujmović Stjepan, pomor¬ 
ski kap. I kl. u m.; potpretsjeđnica: Mi- 
kac Ruža, učit. u m.; tajnica: Hluhi 
Beata, učiteljica; blagajnica: Rafaelis 
Mara, učiteljica; odbor: Najglić Juraj, 
želj. čin.; Martinčić Micika i Matković 
Franjica. Konstituiraj uća glavna skup¬ 
ština održaće se čim budu pravila odo¬ 
brena od strane vlasti. 

